open-index/open-wikipedia-markdown huggingface dataset:
રાગિણી શાહ

**રાગિણી શાહ** (જન્મ: ૧૬ ઓક્ટોબર ૧૯૫૮) એ એક ભારતીય ફિલ્મ, રંગમંચ અને ટેલિવિઝન અભિનેત્રી છે, અને ગુજરાતી રંગભૂમિની પીઢ અભિનેત્રી છે. ભારતીય ટેલિવિઝન પર તેમણે ઘણી સહાયક ભૂમિકા ભજવી છે, જેમાં રોજીંદી હિન્દી ધારાવાહિક *સરસ્વતીચંદ્ર*માં દુગ્બાના તેમના અભિનય માટે તેમને યાદ કરવામાં આવે છે.

## પ્રારંભિક જીવન 
રાગિણીનો પરિવાર ગુજરાતના મહેસાણાના વતની છે, પરંતુ તેમનો જન્મ અને ઉછેર મુંબઈમાં થયો હતો. રાગિણીના નાની અને તેમની માતા બંને ગુજરાતી નાટકોની જાણીતી અભિનેત્રીઓ હતી, અને તેમના પિતા પણ નાટકોમાં સંગીત નિર્દેશક (મ્યુઝિક ડિરેક્ટર) હતાં. તેણીનો પરિવાર ૧૯૩૦ ના દાયકાથી મનોરંજન ઉદ્યોગ સાથે સંકળાયેલ છે.

## કારકિર્દી 
તેણીએ ૫૦ થી વધુ ગુજરાતી ફિલ્મોમાં અભિનય આપ્યો છે. તેઓ એક નિર્દેશક પણ છે. ગુજરાતી ઉદ્યોગમાં પુનરાવર્તિત ભૂમિકાઓ અને નાણાકીય મર્યાદાઓને લીધે, તેમણે મુંબઇ સ્થળાંતર કર્યું, જ્યાં તેમણે કેટલીક હિન્દી ટેલિવિઝન ધારાવાહિકો અને જીવંત ભૂમિકાઓ કરવા માંડી. તેમણે ગુજરાતી ભાષાના ટીવી ધારાવાહિક, *મોટી બા* માં મુખ્ય ભૂમિકામાં ભજવી હતી, જે ઇટીવી ગુજરાતી પર પ્રસારિત કરવામાં આવતી હતી. આ ધારાવાહિક તે જ નામની નવલકથા પર આધારિત હતી; તેમણે *દીયા ઔર બાતી હમ* (૨૦૧૧–૧૬) માં માં-સાની ભૂમિકા ભજવી હતી, જે ભારતીય ટેલિવિઝન પરના ઉચ્ચ ક્રમાંકિત શોમાંનો એક છે. 

વિનોદ ગણાત્રાના નિર્દેશનમાં, *હારુન અરુણ* (૨૦૦૯) માં તેમની ભૂમિકા હતી. શાહે આખા ભારતમાં, યુકે અને યુએસએમાં પણ જીવંત અભિનય આપ્યો છે.

## અંગત જીવન 
રાગિણીએ એક્ટર-ડિરેક્ટર દીપક ઘીવાલા સાથે લગ્ન કર્યા છે, જેની સાથે તેણે *ગુલાલ* નાટકમાં કામ કર્યું હતું. ઘીવાલાએ *જો જો મોડા ના પડતા* અને *ગ્રહણ* જેવા ગુજરાતી શો નિર્દેશિત કર્યા છે.

## ફિલ્મોગ્રાફી 
### ટેલિવિઝન 
* *મોટી બા* (ઇટીવી ગુજરાતી પરની ગુજરાતી સીરીયલ) 
* *ચાણક્ય* 
* *આતિ રહેંગી બહારેં* 
* શ્રીમતી તરીકે *ચંદન કા પલના રેશમ કી ડોરી* જાનકી બિમાની 
* *એક મહેલ હો સપનો કા* રશ્મિ શેખર નાણાવટી તરીકે 
* *મેરા સસુરાલ* 
* દીયા ઔર *બાતી હમ* માસા  
* *ગુલાલ* 
* *સરસ્વતીચન્દ્ર* માં દુર્ગાબા 
* *દયાવંતી* મહેતા તરીકે નામકરણમાં 
* *તુ તુ મેં*  મૈં દેવીકા સાસુમા તરીકે 

### અમુક ફિલ્મો 
* *ડાકુ રાણી ગંગા* (૧૯૭૬, પ્રથમ ગુજરાતી ફિલ્મ) 
* *હારૂન અરુણ* (૨૦૦૯, ગુજરાતી) 
* *હાર્દિક અભિનંદન* (૨૦૧૬, ગુજરાતી ફિલ્મ) 
* *દાદા હો દિકરી* - ગુજરાતી ફિલ્મ 

## સંદર્ભ 
## બાહ્ય કડીઓ 
* 

શ્રેણી:ભારતીય અભિનેત્રી
શ્રેણી:જીવિત લોકો
શ્રેણી:ગુજરાતી અભિનેત્રી
શ્રેણી:૧૯૫૮માં જન્મ
હરિહર ખાંભોળજા

**હરિહર ખાંભોળજા** એક ભારતીય સ્વતંત્રતા આંદોલનના કાર્યકર, મહાગુજરાત ચળવળના કાર્યકર અને ગુજરાતના રાજકારણી હતા. ઉમરેઠના બ્રાહ્મણ પરિવારમાં જન્મેલા ખાંભોળજા, જ્યારે બાબુભાઈ પટેલ બીજી વખત મુખ્યમંત્રી બન્યા ત્યારે ગુજરાતમાં નાણાં અને યોજના રાજ્યમંત્રી બન્યા. મહાગુજરાત આંદોલન દરમિયાન તેઓ બોમ્બે રાજ્યથી અલગ ગુજરાત રાજ્યની માંગ માટે રચાયેલી સર્વોચ્ચ સંસ્થા મહાગુજરાત જનતા પરિષદના સચિવ હતા.  ઉમરેઠ બેઠક પરથી તેઓ ૧૯૭૫ અને ૧૯૮૦માં ગુજરાત વિધાનસભામાં ચૂંટાઈ આવ્યા હતા.

## સંદર્ભો 
શ્રેણી:ગુજરાતી વ્યક્તિત્વ
અબ્રાહમ મેસ્લો

**અબ્રાહમ હૅરાલ્ડ મેસ્લો** (૧ એપ્રિલ ૧૯૦૮ – ૮ જૂન ૧૯૭૦) અમેરિકન મનોવૈજ્ઞાનિક હતા. તેઓ માનવવાદી મનોવિજ્ઞાન (humanistic psychology)ના પ્રણેતા તરીકે જાણીતા છે. તેઓ મનોવિજ્ઞાન ક્ષેત્રે તેમના 'જરૂરિયાતના કોટિક્રમનો સિદ્ધાંત' તેમજ 'સ્વ-આવિષ્કારયુક્ત વ્યક્તિઓની લાક્ષણિકતાઓ'ના વર્ણન માટે ખ્યાતી પામેલા છે.

તેમણે વિકૃત વ્યક્તિત્વના અભ્યાસ પરથી વ્યક્તિત્વ-સિદ્ધાંત વિકસાવનાર મનોવિશ્લેષણવાદીઓની ટીકા કરી હતી, અને તેને સ્થાને પોતાના વ્યક્તિત્વ-સિદ્ધાંતમાં તંદુરસ્ત અને મનોવૈજ્ઞાનિક રીતે સામાન્ય કે આગળ પડતા વ્યક્તિઓના અભ્યાસ પર ભાર મૂક્યો હતો. તેમને આપેલો વ્યક્તિત્વ-સિદ્ધાંત વ્યક્તિત્વની મૂળભૂત જરૂરિયાતો અને તેના સંતોષ સાથે સંકળાયેલો છે.

## જીવન
મેસ્લોનો જન્મ ૧ એપ્રિલ ૧૯૦૮ના રોક બ્રુકલિન ખાતે થયો હતો. તેમણે ૧૯૩૦માં યુનિવર્સિટી ઑફ્ વિસ્કૉન્સિનમાંથી બી.એ. તથા એમ.એ.ની પદવો મેળવી અને ૧૯૩૪માં *અ સ્ટડી ઑફ્ ધ સોશ્યલ કૅરેક્ટરિસ્ટિક્સ ઑફ્ મન્કિઝ* એ વિષય પર શોધનિબંધ લખીને પી.એચડી.ની પદવી મેળવી. ૧૯૩૫માં કોલંબિયા યુનિવર્સિટીમાં ફેલોશિપ મેળવ્યા બાદ બ્રુકલિન કૉલેજમાં સહાયક અધ્યાપક તરીકે તેઓ જોડાયા, જ્યાં તેમણે ૧૯૫૧ સુધી અધ્યાપન કાર્યુ કર્યું. ત્યારબાદ બ્રાન્ડિસ યુનિવર્સિટીના મનોવિજ્ઞાન વિભાગના અધ્યક્ષ તરીકે તેમની નિમણૂક થઈ, જ્યાં તેમણે ૧૯૫૧થી ૧૯૬૯ સુધી અધ્યાપન કાર્યુ કર્યું. તેઓ ૧૯૬૭–૬૮ના વર્ષ દરમિયાન એ.પી.એ. (American Psychological Association)ના પ્રમુખ તરીકે નિયુક્ત થયા હતાં.

વ્યક્તિત્ત્વ મનોવિજ્ઞાનના ક્ષેત્રમાં મેસ્લોનું મુખ્ય પ્રદાન વ્યક્તિત્વની જરૂરિયાતોનું વિશ્લેષણ કરીને તેમની વ્યક્તિગત ભિન્નતા સમાજવવાનું છે. મેસ્લોનો વ્યક્તિત્વ-સિદ્ધાંત વ્યક્તિના વર્તનની સમજૂતીને મનોગત્યાત્મક (psychodynamic) પદ્ધતિથી સમજાવવાનો પ્રયત્ન કરે છે. આ વ્યક્તિત્વ-સિદ્ધાંત વ્યક્તિત્વની મૂળભૂત જરૂરિયાતો અને તેના સંતોષ સાથે સંકળાયેલો છે.

## સંદર્ભો
શ્રેણી:મનોવૈજ્ઞાનિક
શ્રેણી:૧૯૦૮માં જન્મ
શ્રેણી:૧૯૭૦માં મૃત્યુ
શ્રેણી:અમેરિકન વ્યક્તિત્વ
૨૦૨૦ તબલીગી જમાત કોરોનાવાયરસ ઘટના

માર્ચ ૨૦૨૦ની શરૂઆતમાં દિલ્હીની નિઝામુદ્દીન મરકઝ મસ્જિદમાં યોજાયેલી તબલીગી જમાતના ધાર્મિક સંમેલન પછી આ કોરોનાવાયરસ અત્યંત ઝડપથી ફેલાવવાની ઘટનાઓ ઉભરી આવી હતી અને ૯૦૦થી વધુ કિસ્સાઓ અને આ ઘટના સાથે સંકળાયેલા ઓછામાં ઓછા ૧૦ મૃત્યુઓ દેશભરમાં નોંધાયા. ૯,૦૦૦થી વધુ લોકોએ આ સંમેલનમાં ભાગ લીધો હતો, જેમાંથી મોટાભાગના ભારતના વિવિધ રાજ્યોના અને ૪૦ દેશોના ૯૬૦ લોકો હતા.

આ સંમેલનમાં હાજરી આપેલા લોકો સહિત ૪૦,૦૦૦ લોકોને દેશભરમાં અલગ ‍(ક્વોરેન્ટાઇન) રખાયા છે. દેશભરમાંથી ૨૨,૦૦૦ જેટલા તબલીગી જમાતના સભ્યો અને તેમના સંપર્કોને અલગ રાખવામાં આવ્યા છે. 
* પ એપ્રિલ સુધી ભારતમાં કોરોનાવાયરસના કુલ ચેપગ્રસ્તોમાંથી ૩૦ ટકા તબલીગી જમાતમાંથી હતા.
* ૧૦ એપ્રિલના રોજ રાંચીના હિંદપીઢી વિસ્તારની બે મસ્જિદોમાંથી તબલીગી જમાતના વિદેશી ૧૮ સભ્યોની ધરપકડ કરાઇ હતી અને તેમને અલગ રાખવામાં આવ્યા હતા. તેમાંથી એક વ્યક્તિ કોરોનાવાયરસ પોઝિટીવ આવ્યો હતો.
* ૧૮ એપ્રિલના રોજ ભારતના ૨૩ રાજ્યો અને કેન્દ્રશાસિત પ્રદેશોમાં ૪,૨૩૧ કોવિડ-૧૯ રોગના દર્દીઓ તબલીગી જમાત સંમેલન સાથે સંબંધિત હતા, જે કુલ દર્દીઓમાંના ત્રીજા ભાગના હતા.
* ૧૬ એપ્રિલના રોજ કંધાલવીની માનવવધના આરોપ હેઠળ ધરપકડ કરાઇ હતી. ૨૩ એપ્રિલના રોજ થાણેમાં છુપાયેલા ૨૪ તબલીઘી જમાતના સભ્યો ક્રાઇમ શાખા વડે ઝડપાયા હતા, તેમાંથી ૨૧ લોકો બાંગ્લાદેશ અને મલેશિયાના હતા. દિલ્હી પોલીસની ક્રાઇમ શાખાએ ઉત્તર પ્રદેશના શામલીમાં આવેલા મૌલાના મહંમદ સાદ કંધાલવીના ફાર્મહાઉસ પર છાપો માર્યો હતો.
* ૨૭ એપ્રિલના રોજ મુંબઈ પોલીસે ૧૨માંથી ૧૦ ઇન્ડોનેશિન તબલીઘી જમાતના સભ્યોની લોકડાઉનનો ભંગ કરીને મસ્જિદોની મુલાકાત લેવા માટે ધરપકડ કરાઇ હતી.

## સંબંધિત દુર્ઘટનાઓ 
ઉત્તર પ્રદેશના પ્રયાગરાજમાં તબલીગી જમાત વિરુદ્ધ ટિપ્પણી કરવા બદલ એક વ્યક્તિની ગોળી મારીને હત્યા કરવામાં આવી હતી.

હિમાચલ પ્રદેશના ઉના જિલ્લામાં, એક વ્યક્તિ તબલીગી જમાતના સભ્યોના સંપર્કમાં આવ્યા પછી ગામલોકોના મહેણાં-ટોણાંથી ત્રાસીને આત્મહત્યા કરી હતી. 

## સંદર્ભ 
શ્રેણી:કોરોનાવાયરસ
શ્રેણી:મહત્વપૂર્ણ ઘટનાઓ
વિનોદભાઈ ચાવડા

**વિનોદભાઈ ચાવડા** એક ભારતીય રાજકારણી છે. કચ્છ - મોરબી લોકસભા મત વિસ્તારમાંથી ૨૦૧૯માં લોકસભા ચૂંટણીમાં ભારતીય જનતા પાર્ટી તરફથી ચૂંટાયા હતા. અને સંસદના નીચલા ગૃહમાં 17 મી લોકસભાના સભ્ય છે.

## સંદર્ભ 
શ્રેણી:રાજકારણી
શ્રેણી:ગુજરાત રાજ્યના સાંસદ
દિપસિંહ રાઠોડ

**દિપસિંહ રાઠોડ** એક ભારતીય રાજકારણી છે અને ૧૭મી લોક સભાના સભ્ય છે.

## સંદર્ભ 
શ્રેણી:રાજકારણી
શ્રેણી:૧૯૫૨માં જન્મ
શ્રેણી:ગુજરાત રાજ્યના સાંસદ
ભરતસિંહ ડાભી

**ભરતસિંહ ડાભી** ગુજરાતના ખેરાલુ મત વિસ્તારના ૧૨મી ગુજરાત વિધાનસભાના ધારાસભ્ય હતા.

તેઓ પાટણ લોકસભા મત વિસ્તારમાંથી ૨૦૧૯માં લોકસભા ચૂંટણીમાં ભારતીય જનતા પાર્ટી તરફથી ચૂંટાયા હતા. 

## રાજકીય જીવન 
૧૮ માર્ચ ૧૯૫૫માં જન્મેલ ખેરાલુના ધારાસભ્ય અને પાટણ લોકસભા બેઠકના ભાજપના ઉમેદવાર  ભરતસિંહ ડાભીને ટીકીટ આપી. આ બેઠક પર ઠાકોર સમાજના ક્દવાર નેતા લીલાધર વાઘેલાની ટીકીટ કાપીને ભરતસિંહને ટીકીટ પક્ષ દ્વારા અપાઈ.  તેઓના રાજકિય કારકિર્દી તરફ નજર કરીએ તો તેઓ ૧૯૮૫ના વર્ષમાં તાલુકા પંચાયતના  સભ્ય તરીકે પણ સેવા આપેલ છે. ૨૦૦૨ના વર્ષમાં ભરતસિંહ ડાભીએ મહેસાણા જીલ્લા પંચાયતના સભ્ય તરીકે ચુંટાઈ આવ્યા હતા પછી ૨૦ મુદ્દા અમલીકરણના ચેરમેન બન્યા હતા.

ભરતસિંહ ડાભી ૨૦૦૭ની સૌ પ્રથમ વિધાનસભાની ચુંટણી લડીને જીત મેળવી હતી. ૨૦૧૨ની વિધાનસભાની ચુંટણીમાં ચુંટાઈ આવ્યા હતા અને ૨૦૧૭ની વિધાનસભા ચુંટણીમાં સતત ત્રીજી વખત ચુંટાઈ આવ્યા હતા.

પાટણ લોકસભા બેઠક પર ઉમેદવારી ફોર્મ ભરતી વખતે ભરતસિંહ ડાભીએ ૪.૮૬ કરોડની સંપતિ જાહેર કરેલ છે. તેઓએ બી.એ. એલ.એલ.બી ડીગ્રી પ્રાપ્ત કરેલ છે. પાટણ લોકસભાના ઉમેદવાર ભરતસિંહ ડાભી પર ગુનાહિત કેસ એક પણ થયેલ નથી.

## સંદર્ભ 
શ્રેણી:રાજકારણી
શ્રેણી:ગુજરાત રાજ્યના સાંસદ
શ્રેણી:૧૯૫૫માં જન્મ
પરબતભાઇ પટેલ

**પરબતભાઇ પટેલ** ૨૦૧૯માં બનાસકાંઠા લોક સભા મતવિસ્તારમાંથી ભારતીય જનતા પાર્ટી તરફથી ચૂંટાયેલા સંસદ સભ્ય છે. 

## સંદર્ભ 
શ્રેણી:રાજકારણી
શ્રેણી:ગુજરાત રાજ્યના સાંસદ
શ્રેણી:૧૯૫૭માં જન્મ
વિભીષણ

***વિભીષણ*** મહાકાવ્ય રામાયણમાં લંકાના રાજા રાવણનો ભાઇ હતો. રાક્ષસ હોવા છતાં વિભીષણે રાવણને સીતાહરણ પછી સીતાને રામને પાછી સોંપી દેવા માટે જણાવ્યું હતું, તેમ ન કરતાં વિભીષણ લંકા છોડીને રામની સેનામાં ભળી ગયો હતો. રાવણ વધ પછી રામે વિભીષણને લંકાનો રાજા બનાવ્યો હતો અને અયોધ્યા પરત ફર્યા હતા.

## સંદર્ભ
કિરીટ સોલંકી

**કિરીટ સોલંકી** ભારતીય રાજકારણી અને તબીબી વ્યવસાયી (લેપ્રોસ્કોપિક સર્જન) છે જે સતત ત્રણ ટર્મ (15 મી, 16 મી અને 17 મી લોકસભા) માટે ભારતના સંસદ સભ્ય તરીકે ચૂંટાયા છે. તેઓ ગુજરાતના અમદાવાદ પશ્ચિમ મત વિસ્તારનું પ્રતિનિધિત્વ કરે છે અને ભારતીય જનતા પાર્ટી રાજકીય પક્ષના સભ્ય છે . હાલમાં તેમની અનુસૂચિત જાતિ અને અનુસૂચિત જનજાતિના કલ્યાણ અંગેની સંસદીય સમિતિના અધ્યક્ષ તરીકે નિમણૂક કરવામાં આવી છે . તેમણે એમ પણ અધ્યક્ષ કોણ ગેરહાજરીમાં હાઉસ પર સર્વોપરી ના પેનલ ભાગ છે સ્પીકર અને ડેપ્યુટી સ્પીકર .તેઓ સંસદમાં સૌથી સક્રિય સભ્યો છે અને 15 મી અને 16 મી લોકસભામાં લગભગ 100% હાજરી છે. સંસદ અને મતક્ષેત્રમાં તેમના સક્રિય કાર્ય બદલ તેમને 2018 અને 2019 માં સતત બે વાર શ્રીસંત સંસદ એવોર્ડથી નવાજવામાં આવ્યા છે.

## સંદર્ભ 
શ્રેણી:રાજકારણી
શ્રેણી:ગુજરાત રાજ્યના સાંસદ
શ્રેણી:૧૯૫૦માં જન્મ
આરોગ્ય સેતુ

**આરોગ્ય સેતુ** ભારત સરકારના ઇલેક્ટ્રોનિક્સ અને ઇન્ફોર્મેશન ટેકનોલોજી મંત્રાલય હેઠળ આવેલા *નેશનલ ઇન્ફોર્મેટિક્સ સેન્ટર* દ્વારા વિકસિત એક કોવિડ-૧૯ રોગનું સ્વ મૂલ્યાંકન, ફેલાવાની જાણકારી તેમજ *કોન્ટેક્ટ ટ્રેસિંગ* અંગેની મોબાઇલ એપ્લિકેશન (એપ) છે.

આ એપ્લિકેશનનો હેતુ ભારતની જનતામાં જાગૃતિ ફેલાવવાનો અને આવશ્યક આરોગ્ય સેવાઓ સાથે તેમને જોડવાનો જણાવવામાં આવ્યો છે. આ એક ટ્રેકિંગ એપ્લિકેશન છે, જે કોરોનાવાયરસ ચેપ વિશે માહિતી મેળવવા માટે સ્માર્ટફોનની જીપીએસ અને બ્લૂટૂથ સુવિધાઓનો ઉપયોગ કરે છે. આરોગ્ય સેતુ એન્ડ્રોઇડ અને iOS મોબાઇલ ઓપરેટિંગ સિસ્ટમ્સ માટે ઉપલબ્ધ છે. બ્લૂટૂથ ટેક્નોલોજીનો ઉપયોગ કરીને આ એપ તેના ડેટાબેઝમાં રહેલી માહિતીનો ઉપયોગ કરીને જો કોઇ કોવિડ-૧૯ ચેપગ્રસ્ત વ્યક્તિ નજીક હોય તો વપરાશકર્તાને ચેતવણી આપે છે.

આ એપ્લિકેશન એ **કોરોના કવચ** એપનું નવું સંસ્કરણ છે, જે ભારત સરકાર દ્વારા બહાર પાડવામાં આવી છે.

## વિશેષતાઓ 
આરોગ્ય સેતુમાં ચાર વિભાગો છે. જેમ કે, તમારી સ્થિતિ, સ્વ મૂલ્યાંકન, કોવિડ-૧૯ રોગચાળાની છેલ્લી માહિતી અને ઇ-પાસ (જે હજુ સક્રિય થવાનું બાકી છે). *તમારી સ્થિતિ* વપરાશકર્તા માટે કોવિડ-૧૯ થવાનું જોખમ કહે છે. *સ્વ મૂલ્યાંકન* વપરાશકર્તાને ચેપ લાગવાનું જોખમ જણાવે છે. *કોવિડ-૧૯ અપડેટ* સ્થાનિક અને રાષ્ટ્રીય સ્તરે કોવિડ-૧૯ના ફેલાવા અંગે છેલ્લી માહિતી આપે છે. 

આરોગ્ય સેતુ હાલમાં ૧૧ ભાષાઓમાં ઉપલબ્ધ છે (અંગ્રેજી, હિંદી, તેલુગુ, કન્નડ, મલયાલમ, તમિલ, પંજાબી, બંગાળી, ઓડિયા, ગુજરાતી અને મરાઠી) અને ટૂંક સમયમાં વધુ ભારતીય ભાષાઓમાં ઉપલબ્ધ થશે. આ એપમાં પ્રવેશ કર્યા પછી વપરાશકર્તાને આરોગ્ય અને અન્ય માહિતીઓ પૂરી પાડવાનું કહેવામાં આવે છે. 

## પ્રતિભાવ 
આરોગ્ય સેતુ રજૂ થયાના ત્રણ દિવસમાં જ પચાસ લાખ ડાઉનલોડ પાર કરી ગયી હતી, જે વડે તે સરકારી એપ્લિકેશનોમાં સૌથી વધુ લોકપ્રિય એપ બની છે. તે વિશ્વની સૌથી ઝડપથી વિકસતી મોબાઇલ એપ્લિકેશન છે, જે ૨ એપ્રિલ ૨૦૨૦ના રોજ રજૂ થયાના માત્ર ૧૩ દિવસમાં જ લગભગ ૫ કરોડ જેટલા મોબાઇલ પર સ્થાપિત થયેલી છે.

૨૯ એપ્રિલ ૨૦૨૦ના રોજ કેન્દ્ર સરકારે તેના કર્મચારીઓ માટે આરોગ્ય સેતુનો ઉપયોગ ફરજિયાત બનાવ્યો હતો. ત્યાર પછી કોંગ્રેસ પક્ષના નેતા રાહુલ ગાંધીએ આરોગ્ય સેતુને "અત્યાધુનિક સર્વેલન્સ સિસ્ટમ" ગણાવી હતી. જોકે ઇલેક્ટ્રોનિક્સ અને ઇન્ફોર્મેશન ટેકનોલોજી મંત્રાલયે આ દાવાને નકારી કાઢ્યો હતો અને જણાવ્યું હતું કે આ મોબાઇલ એપનો ઉપયોગ સલામત છે અને આંતરરાષ્ટ્રીય સ્તરે તેના વખાણ થયા છે.

૨૬ મે, ૨૦૨૦ના રોજ સલામતી અને અંગતતા વિશે ઉઠેલા પ્રશ્નોના કારણે મોબાઇલ એપનો સોર્સ કોડ જાહેરમાં ઓપનસોર્સ હેઠળ મૂકવામાં આવ્યો હતો. વધુમાં મંત્રાલયે તેમાં રહેલી ખામીઓને શોધી કાઢવા માટે બગ બાઉન્ટી કાર્યક્રમની ઘોષણા કરી હતી.

## સંદર્ભ 
## બાહ્ય કડીઓ 
* 
* ગૂગલ પ્લે સ્ટોર પર
* એપલ એપ સ્ટોર પર

શ્રેણી:કોરોનાવાયરસ
મહેન્દ્રા મુંજપરા

**મહેન્દ્રા મુંજપરા** સુરેન્દ્રનગર લોકસભા મત વિસ્તારમાંથી ૨૦૧૯માં લોકસભા ચૂંટણીમાં ભારતીય જનતા પાર્ટી તરફથી ચૂંટાયા હતા.

## જીવન પરિચય 
૧૯૬૮ માં જન્મેલા મહેન્દ્રા મુંજપરા જિલ્લા મથક વાવણ ખાતે રહે છે.

ચુવાલિયા કોળી (ઠાકોર) સમુદાય માં થી આવે છે.

## સંદર્ભ 
શ્રેણી:રાજકારણી
શ્રેણી:૧૯૬૮માં જન્મ
શ્રેણી:ગુજરાત રાજ્યના સાંસદ
૨૦૨૦ પાલઘર ટોળાં હત્યાકાંડ

**૨૦૨૦ પાલઘર ટોળાં હત્યાકાંડ** ૧૬ એપ્રિલ ૨૦૨૦ના રોજ ભારતના મહારાષ્ટ્રના પાલઘર જિલ્લાના ગડચિંચલ ગામમાં પોલીસની હાજરીમાં બે હિંદુ સાધુઓ અને તેમના ડ્રાઇવરની ટોળાં વડે થયેલી હત્યાની ઘટના છે.

## ઘટના 
જુના અખાડા સાથે જોડાયેલા બે સાધુઓ, *કલ્પવૃક્ષગિરિ મહારાજ* (૭૦ વર્ષ) અને *સુશીલગીરી મહારાજ* (૩૫ વર્ષ) તેમના સાથે ૩૦ વર્ષના ડ્રાઇવર નિલેશ તેલગડે સાથે સુરતમાં તેમના ગુરૂ શ્રી મહંત રામગીરીના અંતિમ સંસ્કારમાં ભાગ લેવા માટે જઇ રહ્યા હતા. આ દરમિયાન ભારતમાં કોરોનાવાયરસને કારણે લોકડાઉન ચાલી રહ્યું હતું. તેઓ મુંબઈથી ૯૩ માઇલના અંતરે ઉત્તરમાં આવેલા ગડચિંચલ ગામમાંથી પસાર થઈ રહ્યા હતા, ત્યારે ગામના માણસોના એક જૂથે સ્થાનિક ચોકી પર તેમની કાર રોકી અને તેઓ બાળ અપહરણકર્તા હોવાનો આરોપ લગાવ્યો અને તેમના પર અને લાકડીઓ અને કુહાડીઓથી હુમલો કર્યો. 

૧૭ એપ્રિલના રોજ પ્રકાશિત થયેલા પ્રારંભિક મીડિયા અહેવાલો અનુસાર, જિલ્લા વહીવટી તંત્ર અને પોલીસે દાવો કર્યો હતો કે પોલીસે ટોળાને રોકવાનો પ્રયાસ કર્યો હતો, પરંતુ ટોળાએ તેમને માર માર્યો હતો. 

## પ્રતિક્રિયાઓ 
૧૯ એપ્રિલના રોજ આ ઘટનાનો એક વીડિયો વાયરલ થયો હતો, જેમાં ટોળાએ સાધુઓની હત્યા કરી ત્યારે પોલીસ મૌનપૂર્વક ઊભી જોવા મળી રહી છે. સાધુ વારંવાર પોલીસ અધિકારીને તેનો હાથ પકડીને તેમની રક્ષા માટે વિનંતી કરતા જોવા મળે છે, પરંતુ પોલીસ તેમને ટોળામાં ધકેલી દે છે. આ ઘટના પર મહારાષ્ટ્ર સરકારની વ્યાપક ટીકા થઈ. 

૧૯ એપ્રિલની સાંજે રાજ્યના મુખ્ય પ્રધાન ઉદ્ધવ ઠાકરેએ નિવેદન જારી કર્યું હતું કે આ ઘટનામાં સામેલ ગુનેગારોને ન્યાયિક રીતે સજા આપવામાં આવશે. રાજ્યના ગૃહમંત્રી અનિલ દેશમુખે ઘટનાની તપાસ માટે ઉચ્ચ સ્તરીય તપાસની ઘોષણા કરી હતી.

મુંબઈ પોલીસે ત્રણ આરોપીઓની ધરપકડ કરી હતી અને ૯ થી વધુ કિશોરો સહિત ૧૦૦થી વધુ લોકોને પોલીસ હિરાસતમાં લેવામાં આવ્યા હતા અને બે પોલીસ અધિકારીઓને પદ પરથી નિલંબિત કરવામાં આવ્યા હતા.  

મહારાષ્ટ્રના ભૂતપૂર્વ મુખ્ય પ્રધાન દેવેન્દ્ર ફડણવીસ, ઉત્તર પ્રદેશના મુખ્ય પ્રધાન યોગી આદિત્યનાથ સહિત વિપક્ષી નેતાઓએ આ ઘટનાની ઉચ્ચ સ્તરીય તપાસની માંગ કરી છે. ૨૦ એપ્રિલના રોજ જુના અખાડાના મહામંડલેશ્વર મહંત હરિ ગિરીએ હત્યા માટે જવાબદાર ગુનેગારો અને પોલીસ સામે ઝડપી કાર્યવાહી કરવાની માંગ કરી હતી. ઉદ્ધવ ઠાકરેએ ગૃહ પ્રધાન અમિત શાહને વિનંતી કરી હતી કે, આ ઘટનાને સાંપ્રદાયિક રીતે રજૂ કરનારાઓ સામે પગલાં લેવામાં આવે.

## સંદર્ભ 
શ્રેણી:પાલઘર જિલ્લો
શ્રેણી:મહત્વપૂર્ણ ઘટનાઓ
મોહન કુંડારીયા

**મોહન કુંડારીયા** રાજકોટ લોકસભા મત વિસ્તારમાંથી ૨૦૧૯માં લોકસભા ચૂંટણીમાં ભારતીય જનતા પાર્ટી તરફથી ચૂંટાયા હતા.

તેમણે મે 2014 થી 5 જુલાઈ 2016 સુધી રાજ્યમંત્રી પ્રધાન તરીકે સેવા આપી હતી.

## કારકિર્દી
તેમણે મે 2014 થી 5 જુલાઈ 2016 સુધી રાજ્યમંત્રી પ્રધાન તરીકે સેવા આપી હતી.

## સંદર્ભ 
શ્રેણી:રાજકારણી
શ્રેણી:ગુજરાત રાજ્યના સાંસદ
શ્રેણી:૧૯૫૧માં જન્મ
બુબલો

**બુંબલો** અથવા **બુબલો** એક પૂર્ણતઃ પરોપજીવી રણ-નિવાસી વનસ્પતિ છે. આ વનસ્પતિ હરિતદ્રવ્યરહિત છે અને પાણી-પોષક પામવા તે નજીકની વનસ્પતિઓનાં મૂળ પર પરોપજીવી ચલાવે. આ વનસ્પતિને **પીળો આગિયો** અથવા **પીળો જોગીડો** તરીકે પણ ઓળખાય છે.

શ્રેણી:વનસ્પતિ
યશ રામ સિંઘ

લેફ્ટનન્ટ કર્નલ **યશ** **રામ સિંઘ**, એસી (1 માર્ચ 1935) ભારતીય નિવૃત્ત સૈન્ય અધિકારી અને ભારતના સર્વોચ્ચ શાંતિ સમયના લશ્કરી સજાવટ અશોક ચક્રના પ્રાપ્તકર્તા હતા.  

## પ્રારંભિક જીવન 
લેફ્ટનન્ટ કર્નલ યશ રામસિંહનો જન્મ 1 માર્ચ 1935 ના રોજ ઉત્તર પ્રદેશના બુલંદશહેર જિલ્લાના ભાબોકરા ગામમાં થયો હતો.  તેમના પિતા, શ્રી બદનસિંઘ એક સરળ ખેડૂત હતા અને તેમના બાળકોમાં પ્રામાણિકતા, પ્રામાણિકતા અને સરળ જીવન નિર્વાહ માટે નિવેશિત હતા. તેમના ગામમાં પાયાની સુવિધાઓ અને એક પ્રાથમિક શાળાની ગેરહાજરીમાં, લેફ્ટનન્ટ કર્નલ જસ રામસિંહે બાળપણમાં જ સંઘર્ષ કરવો પડ્યો હતો. તેમનું પ્રાથમિક શિક્ષણ બીજા ગામમાં હતું, ત્યારબાદ તેઓ ઉચ્ચ શિક્ષણ માટે ખુરજામાં એનઆરઇસીમાં જોડાયા. 

## લશ્કરી કારકિર્દી 
તે સિગ્નલમેન તરીકે આર્મીમાં જોડાયો. સંખ્યાબંધ સિગ્નલ રેજિમેન્ટ્સમાં સેવા આપ્યા પછી, તેમને આર્મી એજ્યુકેશનલ કોર્પ્સમાં પ્રશિક્ષક તરીકે પસંદ કરવામાં આવ્યા હતા જ્યાં તેઓ 1963 સુધી ચાલુ રહ્યા. તે જ વર્ષે, તેમને રાજપૂત રેજિમેન્ટમાં ઓ.ટી.એસ., મદ્રાસથી ઇમરજન્સી કમિશ્ડ ઓફિસર તરીકે નિયુક્તિ આપવામાં આવી હતી. 

## મિઝો હિલ્સમાં ઓપરેશન 
1968 માં કેપ્ટન જસ રામ સિંહ મિઝોરમમાં રાજપૂત રેજિમેન્ટ સાથે પોસ્ટ કરાયો હતો.  તે જ વર્ષે તે મિઝો હિલ્સમાં રાજપૂત રેજિમેન્ટની 16 બટાલિયનની પલટનનું નેતૃત્વ કરી રહ્યો હતો.  તેમને માહિતી મળી હતી કે મિઝો પહાડોમાં કેટલાક આતંકવાદીઓ છુપાયેલા છે.  માહિતી મળ્યા પછી, તેણે ખૂબ જ પ્રયત્ન કર્યો અને જાણ થઈ કે મિઝો હિલ્સના એક ગામમાં લગભગ 50 આતંકવાદીઓ હાજર છે.  કેપ્ટન જસરામ સિંહ બે પલટો સાથે તુરંત ગામ તરફ પ્રયાણ કર્યું.  જ્યારે તેઓ ગામ પહોંચવાના હતા, ત્યારે પલટુઓ ભારે આતંકવાદીઓના પ્રભાવ હેઠળ આવી ગયા, જેનું વર્ચસ્વ હતું.  કેપ્ટન જસરામસિંહે વ્યક્તિગત રીતે હુમલોનું નેતૃત્વ કર્યું હતું અને આતંકવાદીઓની સ્થિતિને વટાવી દીધી હતી.  આ હિંમતવાન કૃત્ય બાદ આતંકવાદીઓ પદ છોડીને ભાગી ગયા હતા.  તેઓ પાછળ બે મૃત, છ ઇજાગ્રસ્ત અને એક વિશાળ જથ્થો હથિયારો અને દારૂગોળો છોડી ગયા.  આ સંપૂર્ણ મુકાબલોમાં, કેપ્ટન જસરામસિંહે ખૂબ સ્પષ્ટ બહાદુરી અને નેતૃત્વ દર્શાવ્યું.  તેમની બહાદુરી માટે તેમને અશોક ચક્ર એવોર્ડ મળ્યો.

## સંદર્ભ 
શ્રેણી:અશોક ચક્ર વિજેતા
શ્રેણી:જીવિત લોકો
મોહનલાલ ચુનીલાલ ધામી

વૈદ્ય **મોહનલાલ ચુનીલાલ ધામી** (૧૩ જૂન ૧૯૦૫ - ૨ એપ્રિલ ૧૯૮૧) એ રાજકોટ, ગુજરાતના ગુજરાતી લેખક, કવિ, નવલકથાકાર, નાટ્યકાર, પત્રકાર અને આયુર્વેદિક ચિકિત્સક હતા. તેમણે ૧૭૦ થી વધુ પુસ્તકો પ્રકાશિત કર્યા હતા.  તેમની સાહિત્યિક કૃતિ મોટાભાગે જૈન સાહિત્ય પર આધારિત છે. સાધના સન્માન સમિતિ હેઠળ મુંબઈના જૈન સમુદાય દ્વારા તેમનું સન્માન કરાયું હતું.  

## જીવન 
તેમનો જન્મ ઈ. સ. ૧૯૦૫ માં ગુજરાતના પાટણ ખાતે થયો હતો. તેમણે ચોટીલાની હન્ટરમેન ટ્રેનિંગ કોલેજમાં ૬ઠ્ઠા ધોરણ સુધીનો અભ્યાસ કર્યો હતો. ધામી બાળપણમાં જૈન સાધુ બનવા માંગતા હતા, સાધુ ન બની શકવાથી, તેમણે આજીવન દૂધકપનો ત્યાગ કર્યો. બાદમાં તેમણે *આયુર્વેદ શાસ્ત્રીની* પરીક્ષા પાસ કરી. તેઓ દર્દીઓ પાસે સારવારના પૈસા લેતા ન હતા. તેઓ મહાત્મા ગાંધીથી પ્રભાવિત હતા અને આખી જીંદગી ખાદી પહેરતા હતા. તે ભારતીય સ્વતંત્રતા ચળવળમાં જોડાયા હતા. તેમણે તેમના પ્રવચનો દ્વારા ગામડાઓમાં મહાત્મા ગાંધીનો સંદેશ ફેલાવ્યો. વિસાપુર ખાતે સત્યાગ્રહમાં ભાગ લેવા બદ્દલ તેઓ જેલમાં ગયા હતા. સરદાર વલ્લભભાઇ પટેલની સૂચનાથી તેમણે મોબાઇલ પ્રદર્શન બનાવ્યું હતું, જેની સાથે તેઓ મહારાષ્ટ્રના ગામોમાં ફર્યા હતા . તેઓ રવીન્દ્રનાથ ટાગોર અને સુરેન્દ્રમોહન મુખોપાધ્યાયથી પ્રભાવિત હતા. 

ઘણાં વર્ષો સુધી, તેમણે ગુજરાતી વર્તમાન પત્ર *જયહિંદ*માં તંત્રી લેખ લખ્યા. તે વાચકોમાં લોકપ્રિય હતા અને એક સમયે તે ૫ વર્તમાન પત્રો / સામાયિકો માટે ધારાવાહિક નવલકથા લખતા હતા. તેઓ *રાવણહથ્થો* નામનું સંગીતવાદ્યો વગાડતા હતા. 

## કારકિર્દી 
ઈ.સ. ૧૯૨૯ માં તેમણે ચોટીલામાં અને ૧૯૩૭ માં રાજકોટમાં દવાખાનું શરૂ કર્યું, 

## સર્જન 
તેમણે પોતાના લેખનમાં વિવિધ પ્રકારના સાહિત્ય જેવા કે બાળસાહિત્ય, પ્રવાસ વર્ણનો, નિબંધો, જીવનચરિત્ર, નવલકથાઓ, વાર્તાઓ, ધર્મ, ઇતિહાસ વગેરેને આવરી લીધું છે. તેમણે લગભગ ૨૦૦ ગીતો અને *ચારણી* ગીતો લખ્યા છે. તેમણે *વરઘેલી*, *એના ચરણે* અને *ભણેલી* *વહુ એમ* ત્રણ ગુજરાતી ફિલ્મની કથા, સંવાદ અને ગીતો *લખ્યા છે* .  તે *મૃદુલ* અથવા *બાઝીગર* ઉપનામ હેઠળ લખતા . ૧૮ વર્ષની ઉંમરે, તેમણે *આત્મા વિનોદ* નામનું પોતાનું પહેલું પુસ્તક લખ્યું.  તેમણે *કોકિલ* નામનું એક સામયિક પ્રકાશિત કર્યું હતું. 

### નવલકથાઓ 
ધામીએ જાસૂસી, સામાજિક નવલકથાઓ લખી છે, પરંતુ તેઓ જૈન સાહિત્ય પર આધારિત તેમની ઐતિહાસિક નવલકથાઓ માટે સારી રીતે જાણીતા છે. 

* *ક્રાંતિની ઝાલારી* (૧૯૪૦) 
* *મધુરજની* (૧૯૪૨) 
* *રૂપકોશા* (૧૯૪૬) 
* *મગધેશ્વરી* (૧૯૫૨) 
* *બંધન તૂટ્યાં* (૧૯૫૪) 
* *મિલન માધુરી* 
* *સિદ્ધ વૈતાલ* 
* *ઉંચોગઢ ગિરનાર* 
* *નટરાજ - પાયલબાજે* 
* *વિશ્વાસ* 

### લોકસાહિત્ય 
* *ડાયરો* 
* *રાસ કટોરી* 

### નાટકો 
* *રાણકદેવી* 
* *જસ્મા ઓડણ* 
* *હોથલ પદમણી* 
* *ભક્ત પુન્ડરિક* 

### અન્ય 
* *દાદીમાનું વૈદું* 

### અનુવાદો 
* *નિરૂપમા* 
* *પારુ* 
* *મુકત પંખી* 

તેમની નવલકથા *રૂપકોશા* યુનિવર્સિટીમાં અભ્યાસક્રમનો એક ભાગ હતો, અને તેનું હિન્દી અને અંગ્રેજીમાં ભાષાંતર થયું છે.  

## આ પણ જુઓ 
* ગુજરાતી ભાષાના લેખકોની સૂચિ 

## સંદર્ભ 
શ્રેણી:ગુજરાતી સાહિત્યકાર
શ્રેણી:૧૯૮૧માં મૃત્યુ
શ્રેણી:૧૯૦૫માં જન્મ
હરીશ મીનાશ્રુ

**હરીશ મીનાશ્રુ** (મૂળ નામ: હરીશ કૃષ્ણારામ દવે) ગુજરાતી સાહિત્યકાર છે. તેમને કાવ્યસંગ્રહ 'બનારસ ડાયરી' (૨૦૧૬) માટે ૨૦૨૦ના વર્ષનો સાહિત્ય અકાદમી પુરસ્કાર પ્રાપ્ત થયેલ છે.

## સંદર્ભો
શ્રેણી:ગુજરાતી સાહિત્યકાર
શ્રેણી:જીવિત લોકો
શ્રેણી:૧૯૫૩માં જન્મ
ત્રિશંકુ (પુસ્તક)

**ત્રિશંકુ** ભારતીય લેખક સચ્ચિદાનંદ વાત્સ્યાયન 'અજ્ઞેય' દ્વારા હિંદી ભાષામાં લખાયેલ ચિંતનાત્મક નિબંધોનો સંગ્રહ છે; જે ૧૯૪૫માં પ્રગટ થયો હતો. આ સંગ્રહના નિબંધોમાં મોટેભાગે ભારતીય અને પાશ્ચાત્ય કાવ્યમીમાંસાની ચર્ચા કરવામાં આવેલ છે.

## પૃષ્ઠભૂમિ 
૧૯૪૫માં પ્રગટ થયેલ 'ત્રિશંકુ' અજ્ઞેયનો પ્રથમ નિબંધસંગ્રહ છે. આ સંગ્રહમાં કુલ ૧૬ નિબંધો સંગ્રહીત છે જે જુદા જુદા સમયે વિવિધ સાહિત્યિક સામયિકોમાં પ્રકાશિત થયા હતા. આ સંગ્રહનું પુન:મુદ્રણ ૧૯૭૩માં સૂર્યા પ્રકાશન મંદિર દ્વારા કરવામાં આવ્યું હતું.

## વિષયવસ્તુ 
અજ્ઞેય મનોવિશ્લેષક સાહિત્યિક વિવેચન સાથે સંકળાયેલા વિવેચક છે. 

તેઓ સિગ્મંડ ફ્રોઈડ, આલ્ફ્રેડ એડ્લર અને ટી.એસ. ઇલિયટના સિદ્ધાંતોથી પ્રભાવિત હતા. આ ગ્રંથમાં સૈદ્ધાંતિક અને સામાન્ય વિષયો પરના સાત નિબંધો છે જેમાં 'સંસ્કૃતિ ઔર પરિસ્થિતિ', 'કલા કા સ્વભાવ ઔર ઉદ્દેશ્ય', 'રૂઢી ઔર મૌલિકતા', 'પુરાણ ઔર સંસ્કૃતિ', 'પરિસ્થિતિ ઔર ''સાહિત્યકાર, 'સંક્રાંતિકાલ કી કુછ સમસ્યાએ', અને 'ચેતન કા સંસારનો સમાવેશ થાય છે. ગ્રંથનું પરિશિષ્ટ છ ભાગોમાં છે, જેમાં મધ્યયુગીન અને આધુનિક હિન્દી લખાણોની વ્યવહારિક ટીકા છે: 'કેશવ કી કવિતાએ', 'ચાર નાટક', 'એક ભૂમિકા', 'દો ફૂલ', 'આધુનિક કવિ મહાદેવી વર્મા' અને 'વગર્થા પ્રતીપત્તયે'.

## આવકાર 
વિષયોની છણાવટ અને અભિવ્યક્તિની તાજગીને કારણે 'ત્રિશંકુને'ને હિન્દી વિવેચનાત્મક લખાણોના વિકાસમાં એક સીમાચિહ્નરૂપ પ્રદાન માનવામાં આવે છે.

## સંદર્ભ 
## બાહ્ય કડીઓ 
* 
શ્રેણી:પુસ્તક
બિગ બેંગ

thumb|બ્રહ્માંડના એક સપાટ ભાગના વિસ્તરણનું કલાત્મક દ્રશ્ય
બ્રહ્માંડનો જન્મ એક મહાન વિસ્ફોટના પરિણામે થયો હતો. જેને **મહાવિસ્ફોટ સિદ્ધાંત** અથવા **બિગ બેંગ થિયરી** કહેવામાં આવે છે. જે મુજબ લગભગ બાર થી ચૌદ અબજ વર્ષ પહેલાં આખું બ્રહ્માંડ અણુ એકમના રૂપમાં હતું. માનવ સમય અને અવકાશ જેવા કોઈ ખ્યાલ તે સમયે અસ્તિત્વમાં નહોતા. આ થિયરી મુજબ, આશરે ૧.૪ અબજ વર્ષો પહેલા આ વિસ્ફોટથી અપાર ઉર્જા ઉત્સર્જિત થાય છે. આ ઉર્જા એટલી વધારે હતી કે આ અસરને કારણે આજ સુધી બ્રહ્માંડનો ફેલાવો ચાલુ જ છે. બધી માન્યતાઓ એક જ ઘટના દ્વારા વ્યાખ્યાયિત કરવામાં આવે છે જેને મહાવિસ્ફોટ થિયરી કહેવામાં આવે છે. મહાવિસ્ફોટ નામના આ મહાન વિસ્ફોટના માત્ર ૧.૮૩ સેકન્ડ અંતરાલ પછી સમય, અવકાશની વર્તમાન માન્યતાઓ અસ્તિત્વમાં આવી હતી. ભૌતિકશાસ્ત્રના નિયમો લાગુ થવા લાગ્યા. ૧.૩૪ મી સેકન્ડમાં, બ્રહ્માંડ ૧૦૩૦ વખત ફેલાયું હતું અને ક્વોક્સ, લેપટોન અને ફોટોનનો ગરમ પદાર્થ બની ગયો હતો. ૧.૪ સેકન્ડમાં, ક્વાર્ક્સ મળીને પ્રોટોન અને ન્યુટ્રોન બનાવવાનું શરૂ કર્યું અને બ્રહ્માંડ થોડુંક ઠંડુ થઈ ગયું. હાઈડ્રોજન, હિલીયમ વગેરેનું અસ્તિત્વ બનવા માંડ્યું અને અન્ય તત્વો બનવા માંડ્યા.

બિગ બેંગ થિયરીની શરૂઆતનો ઇતિહાસ જ્યોર્જ લેમેટ્રે દ્વારા આધુનિક ભૌતિકશાસ્ત્રમાં લખવામાં આવ્યો છે. લેમેટ્રે રોમન કેથોલિક પાદરી તેમજ વૈજ્ઞાનિક હતા. તેમનો સિદ્ધાંત આલ્બર્ટ આઈન્સ્ટાઇનના સાપેક્ષવાદના પ્રખ્યાત સામાન્ય સિદ્ધાંત પર આધારિત હતો. તે એડવિન હબલ હતા, જેમણે વર્ષ 1929 માં જણાવ્યું હતું કે બધી તારાવિશ્વો એકબીજાથી સંકોચાઈ રહી છે. આ બે મુખ્ય ધારણાઓ પર આધારિત છે. પ્રથમ શારીરિક કાયદો અને બીજો કોસ્મિક સિદ્ધાંત. કોસ્મોલોજિકલ સિદ્ધાંત મુજબ, બ્રહ્માંડ એકરૂપ અને આઇસોટ્રોપિક છે. ૧૯૪૯માં, બ્રિટિશ વૈજ્ઞાનિક પીટર હિગ્સે મહાવિસ્ફોટ પછી અબજો સેકંડમાં બ્રહ્માંડના પ્રવાહીના વજનના સિદ્ધાંતની દરખાસ્ત કરી, જે ભારતીય વૈજ્ઞાનિક સત્યેન્દ્રનાથ બોઝના *બોસોન સિદ્ધાંત* પર આધારિત હતી. તે પછીથી 'હિગ્સ-બોસન' તરીકે જાણીતો થયો. જ્યારે આ સિદ્ધાંતે બ્રહ્માંડની ઉત્પત્તિના રહસ્યોને બહાર કાઢ્યા હતા, ત્યારે તેના પ્રકૃતિની વ્યાખ્યા કરવામાં પણ મદદ કરી હતી.

શ્રેણી:ભૌતિકવિજ્ઞાન
અમૃત કેશવ નાયક

**અમૃત કેશવ નાયક** (ઉપનામ: *શિવશંભુ શર્માનો ચિકો*) (૧૪ એપ્રિલ ૧૮૭૭ - ૧૮ જુલાઈ  ૧૯૦૬) નાટ્યકાર, દિગ્દર્શક, કવિ ને લેખક હતા.

## જીવન 
તેમનો જન્મ અમદાવાદમાં થયો હતો અને વિદ્યાભ્યાસ ચાર ધોરણ સુધી તેમજ બે ધોરણ ઉર્દૂ સુધી થયો. ૧૮૮૮ માં અગિયાર વર્ષની વયે આલ્ફ્રેડ નાટક મંડળીમાં નટજીવનનો પ્રારંભ. પછીથી નવી આલ્ફ્રેડ નાટક મંડળીમાં દિગ્દર્શક. શૅક્સપિયરનાં નાટકોને હિંદી રંગમંચ પર ઉર્દૂ ભાષામાં ઉતારવાની પરંપરાની તેઓ પહેલ કરનાર હતા. તેઓ ધંધાદારી રંગભૂમિના ગીતલેખક અને સંગીતવિશારદ હતા.

તેમના નામ પરથી મુંબઈના ફોર્ટ વિસ્તારમાં ખાદી ભંડારની પાછળ આવેલા માર્ગને 'અમૃત કેશવ નાયક માર્ગ' નામ આપવામાં આવ્યું છે.

## સર્જન 
એમના ગ્રંથોમાં ‘ભારતદુર્દશા નાટક’ (૧૯૦૯) અને નવલકથા ‘એમ.એ. બનાકે ક્યું મેરી મિટ્ટી ખરાબ કી’ (૧૯૦૮) પ્રસિદ્ધ છે. નવલકથા તત્કાલીન વિદ્યાભ્યાસની પદ્ધતિઓમાં રહેલી ખામીઓની આસપાસ ગૂંથાયેલી છે. મુસ્લિમ સંસારનું ચિત્ર રજૂ કરતી નવલકથા ‘મરિયમ’ લખાયાનું પણ નોંધાયું છે. આ ઉપરાંત ‘સંસ્કૃત અને ફારસી ભાષાનો પરસ્પર સંબંધ’ અને ‘નાદિરશાહ’ લખવા માંડેલાં એમનાં અધૂરાં અપ્રસિદ્ધ પુસ્તકો છે.

## સંદર્ભો
## બાહ્ય કડીઓ 
* ગુજરાતી સાહિત્ય પરિષદ પર પરિચય
* 

શ્રેણી:ગુજરાતી સાહિત્યકાર
શ્રેણી:૧૯૦૬માં મૃત્યુ
આંગન કે પાર દ્વાર

**આંગન કે પાર દ્વાર** (અંગ્રેજી: *Door Beyond the Courtyard*) એ ભારતીય લેખક સચ્ચિદાનંદ હીરાનંદ વાત્સ્યાયન 'અજ્ઞેય' દ્વારા રચાયેલ કાવ્યસંગ્રહ છે, જે ૧૯૬૧માં પ્રગટ થયો હતો. આ પુસ્તકને ૧૯૬૪માં સાહિત્ય અકાદમી એવોર્ડ એનાયત થયો હતો. 

## વિષયવસ્તુ 
આ સંગ્રહની કવિતાઓ ૧૯૫૯થી ૧૯૬૧ના સમયગાળા દરમિયાન લખાયેલ છે. 

સંગ્રહની કવિતાઓને ત્રણ ભાગમાં વહેંચવામાં આવી છે: 'અંત:સલીલા', 'ચક્રંત શીલા', અને 'અસાધ્ય વીણા'. 'અંત:સલીલા'માં ૧૮ કવિતાઓ સમાવિષ્ટ છે. 'ચક્રંત શીલા'માં 27 કવિતાઓ છે, જે મુખ્યત્વે નવ્ય-રહસ્યવાદી વિષયવસ્તુ ધરાવે છે. છેલ્લો ભાગ 'અસાધ્ય વીણા' એ જ શીર્ષકની પ્રલંબ કવિતા ધરાવે છે. 

સંગ્રહની કવિતાઓમાં અજ્ઞેયે તદભવ શબ્દોનો ઉપયોગ વધારે કર્યો છે, જયારે તત્સમ શબ્દોનો ઉપયોગ ટાળ્યો છે. તદભવ શબ્દોની રચનાત્મક શક્યતાઓને પ્રકાશમાં લાવવામાં આ પુસ્તકે નિર્ણાયક ભૂમિકા ભજવી હતી. 

## આવકાર
'આંગણ કે પાર દ્વાર' પુસ્તકને ૧૯૬૪માં સાહિત્ય અકાદમી એવોર્ડ એનાયત થયો હતો. તેનો ગુજરાતી ભાષામાં અનુવાદ ભોળાભાઈ પટેલે 'આંગણાની પાર દ્વાર' (૨૦૦૨) શિર્ષક હેઠળ કરેલ છે. 

## સંદર્ભો
## બાહ્ય કડીઓ
* 
* 
શ્રેણી:પુસ્તક
કાલયવન

**કાલયવન** (શબ્દાર્થ: **કાળો યવન**), એક યવન અસુર અને હિમાલયના ઉંતુંગ પર્વતોનો શાસક હતો, તે ભગવાન શ્રીકૃષ્ણનો વેરી હતો અને રાજા મુચુકુંદ દ્વારા તેની હત્યા કરવામાં આવી હતી. વિષ્ણુ પુરાણ અને હરિવંશ અનુસાર કાલયવનના પિતા **ગાર્ગ્ય** એક યવન સેનાપતિ હતા, તેમણે હિમાચલની અપ્સરા ગોપાલી સાથે લગ્ન કરીને હિમાલયમાં યવનોનાં સાર્વભૌમની સ્થાપના કરી હતી, કાલયવન તેમનું વર્ણ-સંકર સંતાન હતું.
જાડેજા રાજ્યોની સૂચિ

મધ્યયુગી અને સામન્તી કાળમાં, પચ્છમ ભારતીય ઉપખંડનો પ્રદેશ સાર્વભૌમ અને સામન્તી રાજ્યો તરીકે જાડેજા વંશના વિવિધ રાજગૃહો દ્વારા શાસિત હતો. 

### સલામી રાજ્યો
### ગૈર-સલામી રાજ્યો
અધિકત્તમ જાડેજા રાજ્યો ગૈર-સલામિ રાજ્યો હતાં ; જાગિરો હતી.
સૌરાષ્ટ્ર ક્રિકેટ દળ

**સૌરાષ્ટ્ર ક્રિકેટ દળ**, ભારતીય ગૃહજ ક્રિકેટમાં સૌરાષ્ટ્ર પ્રદેશનું પ્રતિનીધિત્વ કરે છે. ગૃહજ ક્રિકેટમાં સૌરાષ્ટ્રનું પ્રતિનીધિત્વ કરતા પૂર્વતન દળો **નવાનગર** અને **વેસ્ટર્ન ઇન્ડિયા** હતાં. નવાનગર ૧૯૩૬-૩૭ અને વેસ્ટર્ન ઇન્ડિયા ૧૯૪૩-૪૪ની સમામાં રણજી ટ્રોફી જીત્યા હતા. વર્તમાન દળે ૧૯૫૦-૫૧થી પ્રતિસ્પર્ધાનો આરંભ કર્યો હતો, આ દળ ૨૦૧૯-૨૦ની સમામાં બંગાળને હરાવી વિજેતા બન્યું છે.
દેવગિરિના યાદવ

**દેવગિરિના યાદવ** (કન્નડ : ಸೇವುಣರು (સેવુણરુ), મરાઠી: દેવગિરિચે યાદવ) 850–1334) 
ભારત નો એક રાજવંશ હતો, જેણે તેના પરાકાષ્ઠા દરમિયાન તુંગાભદ્ર નદી થી નર્મદા સુધીના ક્ષેત્ર પર શાસન કર્યું હતું, જેમાં વર્તમાનના મહારાષ્ટ્ર, ઉત્તર કર્ણાટક અને મધ્ય પ્રદેશ ના કેટલાક ભાગો શામેલ હતા. તેમની રાજધાની દેવગિરિ હતી જે હાલમાં દૌલાતાબાદ તરીકે ઓળખાય છે.

## ઇતિહાસ 
યાદવ વંશ ભારતીય ઇતિહાસમાં ઘણો પ્રાચીન છે અને પોતાને પ્રાચીન યદુવંશી ક્ષત્રિયો થી સંબંધિત માને છે. રાષ્ટ્રકૂટ અને ચાલુક્યોના પરાકાષ્ઠામાં, યાદવ વંશના રાજાઓ ગૌણ સામંતશાહી રાજાઓનો હોદ્દો ધરાવતા હતા. પરંતુ જ્યારે ચાલુક્યોની શક્તિ નબળી પડી ત્યારે તેઓ સ્વતંત્ર થઈ ગયા અને હાલના ઔરંગાબાદ (મહારાષ્ટ્ર) ક્ષેત્રમાં સ્થિત દેવગિરિ(દૌલતાબાદ)માં એક કેન્દ્ર બનાવીને પોતાનો ઉદય શરૂ કર્યો.

યદુવંશી આહીરોના મજબૂત ગઢ, ખાનદેશ થી પ્રાપ્ત અવશેષોને બહુચર્ચિત 'ગવલી રાજ' થી સંબંધિત માનવામાં આવે છે તથા પુરાતાત્વિક રૂપ થી એમને દેવગિરિના યાદવો થી જોડવામાં આવે છે. કેટલાક ઇતિહાસકારોનું મંતવ્ય છે કે 'દેવગિરિના યાદવ' પણ અભીર(આહીર) હતા. યાદવ શાસન દરમિયાન ઘણા નાના આશ્રિત રાજાઓનો પણ ઉલ્લેખ કરવામાં આવે છે, જેમાં મોટા ભાગના આભીર અથવા આહીરના નામથી ઉલ્લેખ કરવામાં આવે છે, અને આ સમુદાયની વસ્તી આજ સુધી ખાનદેશમાં વિપુલ પ્રમાણમાં હાજર છે.

સેઉના રાજવંશ ઉત્તર ભારતના યદુવંશી અથવા ચંદ્રવંશી સમાજમાંથી ઉતરી આવ્યો હોવાનો દાવો કરે છે. સેઉના મૂળ રૂપે ઉત્તરપ્રદેશ ના મથુરાથી નીકળી દ્વારિકા જઈને વસ્યા હતા. તેઓ "કૃષ્ણકુલોત્પન્ન (ભગવાન શ્રીકૃષ્ણના વંશમાં જન્મેલા)", "યદુકુલ વંશ તિલક" તથા "દ્વારવાટીપુરવારધીશ્વર (દ્વારકાના માલિક)" તરીકે પણ ઓળખાય છે. ડૉ॰ કોલારકર જેવા ઘણા વર્તમાન સંશોધનકારો પણ માને છે કે યાદવો ઉત્તર ભારતથી આવ્યા હતા. નીચે આપેલા સેઉના યાદવ રાજાઓએ દેવગિરિ પર શાસન કર્યું -

* દૃઢપ્રહા 
* સેઉના ચંદ્ર પ્રથમ 

* ઢઇડિયપ્પા પ્રથમ 

* ભિલ્લમ પ્રથમ 

* રાજગી
* વેડુગી પ્રથમ 
* ઢાઇડિયપ્પા દ્વિતીય 
* ભિલ્લમ દ્વિતીય (સક 922)
* વેશુગ્ગી પ્રથમ 
* ભિલ્લમ ત્રિતીય (સક 948)
* વેડુગી દ્વિતીય 
* સેઉના ચંદ્ર દ્વિતીય (સક 991)
* પરામદેવ 
* સિંઘણ
* મલુગી 
* અમરગાંગેય 
* અમરમાલગી 

* ભિલ્લમ પંચમ 
* સિંઘણ દ્વિતીય 
* રામ ચંદ્ર 

## આ પણ જુવો
*આહીર
*જાધવ
*યદુવંશ
*ચંદ્રવંશ

## સંદર્ભ
લાલુભા જાડેજા

**લાલુભા જાડેજા** (૩૦ ઓગસ્ટ, ૧૯૨૨ - ૧૯ જુલાઈ, ૨૦૧૫) એ એક ભારતીય ક્રિકેટર હતાં. તેઓ સૌરાષ્ટ્ર અને સર્વિસીઝ માટે પ્રથમ-શ્રેણી ક્રિકેટ રમ્યાં હતાં.

શ્રેણી:૧૯૨૨માં જન્મ
શ્રેણી:૨૦૧૫માં મૃત્યુ
શ્રેણી:ક્રિકેટર
ધ્વનિ ભાનુશાલી

**ધ્વની ભાનુશાલી** (જન્મ ૨૨ માર્ચ ૧૯૯૮) એક ભારતીય ગાયક છે. તેનો જન્મ મુંબઈમાં થયો હતો. તે તેમના "વાસ્તે" ગીત માટે જાણીતી છે. 

## પ્રારંભિક જીવન અને કારકિર્દી 
ધ્વનીનો જન્મ મુંબઇમાં થયો હતો, તેનાં પિતા વિનોદ ભાનુશાલી ટી-સીરિઝનાં ગ્લોબલ માર્કેટિંગ અને મીડિયા પબ્લિશિંગનાં પ્રમુખ છે, અને માતા રિંકુ એક ગુજરાતી પરિવારનાં પુત્રી છે. તેની એક નાની બહેન છે જેનું નામ દીયા છે.

તે સપ્ટેમ્બર ૨૦૧૯માં મુંબઈ યુનિવર્સિટીમાંથી બેચલર ઓફ કોમર્સમાં સ્નાતક થઈ. તેણે ઇન્ડિયન સ્કૂલ ઓફ મેનેજમેન્ટ એન્ડ એન્ટરપ્રિન્યોરશિપ, મુંબઇમાંથી બીએમઇ (બિઝનેસ મેનેજમેન્ટ અને એન્ટરપ્રિન્યોરશીપ) પણ કર્યું છે.

## સંદર્ભ 
## બાહ્ય કડીઓ 
* 
* 

શ્રેણી:જીવિત લોકો
શ્રેણી:ભારતીય મહિલા ગાયકો
રજત શર્મા

**રજત શર્મા** (જન્મ 18 ફેબ્રુઆરી 1957) એ ભારત ટીવીના અધ્યક્ષ અને મુખ્ય સંપાદક છે. તેઓ પ્રખ્યાત ટીવી શો "આપ કી અદાલત" ના એન્કર અને શોધક છે. તેઓ દિલ્હી ક્રિકેટ એસોસિએશનના પ્રમુખ પૈકી એક હતા. પત્રકારત્વ ક્ષેત્રમાં ફાળો આપવા બદલ ૨૦૧૫માં તેમને પદ્મ ભૂષણથી નવાજવામાં આવ્યા હતા.

## પ્રારંભિક જીવન 
શર્માનો જન્મ દિલ્હીના સબઝી મંડિમાં થયો હતો. તેઓ પોતાના ૬ ભાઈઓ અને ૧ બહેનમાં સૌથી મોટા હતા. તેઓ દિલ્હીના નાના ઓરડામાં રહેતા હતા. તેમણે સ્કૂલનું શિક્ષણ કેરોલબાગની રામજસ સ્કૂલથી કર્યું હતું. તેમણે શ્રી રામ કોલેજ કોમર્સ (એસઆરસીસી) થી ઉચ્ચ અભ્યાસ કર્યો અને અખિલ ભારતીય વિદ્યાર્થી પરિષદમાં જોડાયા. ૧૯૯૭માં તેમણે રીતુ ધવન સાથે લગ્ન કર્યા.

## સંદર્ભ 
શ્રેણી:પત્રકાર
શ્રેણી:પદ્મભૂષણ પુરસ્કાર વિજેતા
અર્ણબ ગોસ્વામી

**અર્ણબ રંજન ગોસ્વામી**, અથવા અમુક વાર **અર્ણવ ગોસ્વામી**, (જન્મ: ૭ માર્ચ ૧૯૭૩) એ એક ભારતીય પત્રકાર અને ટેલિવિઝન ન્યૂઝ એન્કર છે, સાથે જ તેઓ ન્યૂઝ ચેનલ *રિપબ્લિક ટીવી*ના સંપાદક અને મહ્દઅંશે માલિક છે. તેઓ ન્યૂઝ બ્રોડકાસ્ટિંગ એસોસિએશનના સંચાલક મંડળના અધ્યક્ષ પણ છે.

## સંદર્ભ 
શ્રેણી:પત્રકાર
શ્રેણી:૧૯૭૩માં જન્મ
શ્રેણી:જીવિત લોકો
એક વખત અને બે વખત બેકી સંખ્યાઓ

ગણિતમાં બેકી સંખ્યા, એટલે કે ૨ વડે વિભાજીત કરી શકાય એવી સંખ્યા જો ૪ની પણ ગુણક હોય તો તેને **બે વખત બેકી (યુગ્મો-યુગ્મ, દ્વૈક યુગ્મ)** સંખ્યા કહેવામાં આવે છે અને જો એ ૪ની ગુણક ન હોય તો **એક વખત બેકી (એકલ યુગ્મ)** કહેવામાં આવે છે. (કૌંસમાંનાં નામો પરંપરાગત નામ છે, બીજાં નામ તાજેતરના દાયકાઓમાં પ્રચલિત બન્યા છે). 

આ નામો સંખ્યા સિદ્ધાંતમાં એક મૂળભૂત ખ્યાલ પર આધારિત છે, પૂર્ણાંકનો **૨-ક્રમ** : પૂર્ણાંકને ૨ દ્વારા કેટલી વાર વિભાજિત કરી શકાય છે. જે અવિભાજ્ય અવયવીકરણમાં ૨ની ઘાતની બરાબર છે. એકલ યુગ્મ સંખ્યાને ફક્ત એક જ વાર ૨ વડે ભાગી શકાય છે; તે બેકી છે પરંતુ તેનો બે વડે ભાગાકાર એકી છે. દ્વૈક યુગ્મ સંખ્યા એ એવો પૂર્ણાંક છે જે ૨ વડે એક કરતા વધુ વખત વિભાજીત થાય છે; તે બેકી છે અને તેનો ૨ વડે ભાગાકાર બેકી પણ છે. 

એકલ યુગ્મ અને દ્વૈક યુગ્મ સંખ્યાઓનો અલગ અભ્યાસ ગણિતના ઘણા ભાગોમાં, ખાસ કરીને સંખ્યા સિદ્ધાંત, ક્રમચય-સંચય, કોડિંગ થિયરીમાં ઉપયોગી છે.

શ્રેણી:ગણિત
રોહિત સરદાના

**રોહિત સરદાના** (૨૨ સપ્ટેમ્બર ૧૯૭૯ – ૩૦ એપ્રિલ ૨૦૨૧) ભારતીય પત્રકાર, સંપાદક, કટારલેખક, એન્કર અને મીડિયા વ્યક્તિત્વ હતા. તેમણે ઝી ન્યુઝ પર ભારતમાં સમકાલીન મુદ્દાઓની ચર્ચા કરનારો કાર્યક્રમ 'તાલ ઠોક કે' હોસ્ટ કર્યો હતો. તેમણે ૨૦૧૭માં *આજ તક*માં જોડાવા માટે *ઝી ન્યૂઝ* છોડી દીધું હતું, અને હવે તે ચર્ચા કાર્યક્રમ **દંગલ**નું સંચાલન કરે છે. તેમણે ૨૦૧૮માં ગણેશ વિદ્યાર્થી પુરસ્કાર એવોર્ડ મેળવ્યો હતો.

## સંદર્ભ 
શ્રેણી:પત્રકાર
શ્રેણી:૨૦૨૧માં મૃત્યુ
શ્રેણી:૧૯૭૯માં જન્મ
સંખ્યા સિદ્ધાંત

[thumb|250x250px| પૂર્ણાંકોનું [અવિભાજ્ય સંખ્યા|અવિભાજ્ય અવયવીકરણ સંખ્યા સિદ્ધાંતમાં અભ્યાસનો એક મહત્ત્વનો મુદ્દો છે. એને આ પ્રકારના ઉલમ સર્પાકાર વડે તાદૃશ કરી શકાય છે. ]]
**સંખ્યા સિદ્ધાંત (નંબર થિયરી)** (અથવા **અંકગણિત** અથવા જુના શબ્દ પ્રમાણે **ઉચ્ચ અંકગણિત**) એ શુદ્ધ ગણિતની એક શાખા છે, જે મુખ્યત્વે પૂર્ણાંકો અને પૂર્ણાંક કિંમતવાળા વિધેયોના અભ્યાસ માટે સમર્પિત છે. જર્મન ગણિતશાસ્ત્રી કાર્લ ફ્રેડરિક ગૌસે (1777– 1855) કહ્યું હતું, "ગણિત એ વિજ્ઞાનોની રાણી છે અને નંબર થિયરી એ ગણિતની રાણી છે." સંખ્યા સિદ્ધાંતવાદીઓ અવિભાજ્ય સંખ્યાઓનો, પૂર્ણાંકોમાંથી બનેલી રચનાઓના ગુણધર્મો (જેમ કે, સંમેય સંખ્યાઓ) અથવા પૂર્ણાંકોના સામાન્યીકરણ તરીકે સમજી શકાય (જેમ કે, બૈજિક પૂર્ણાંકો ) એવી વસ્તુઓનો અભ્યાસ કરે છે. સંખ્યા સિદ્ધાંત પૂર્ણાંકોની જટિલતા દેખીતી હોવા છતાં તેમના ગુણધર્મોને સમજવાનો પ્રયત્ન કરે છે. 

પૂર્ણાંકોનો અભ્યાસ કાં તો સ્વયંભૂ રીતે અથવા સમીકરણોના ઉકેલો તરીકે ( ડાયફન્ટાઇન ભૂમિતિ) કરી શકાય છે. સંખ્યા સિદ્ધાંતના પ્રશ્નો મુખ્યત્વે વિશ્લેષણાત્મક વસ્તુઓ (ઉદાહરણ તરીકે, રિમેન ઝેટા ફંક્શન), જે પૂર્ણાંકો, અવિભાજ્ય સંખ્યાઓ અથવા અન્ય સંખ્યા-સૈદ્ધાંતિક વસ્તુઓના ગુણધર્મોને કોઈ ખાસ પ્રકારે રજુ (એન્કોડ) કરે છે (વિશ્લેષણાત્મક નંબર થિયરી), તેના અભ્યાસ દ્વારા શ્રેષ્ઠ રીતે સમજી શકાય છે. વાસ્તવિક સંખ્યાઓનો સંમેય સંખ્યાઓના સંબંધમાં પણ અભ્યાસ કરી શકાય છે, ઉદાહરણ તરીકે, વાસ્તવિક સંખ્યાનું સંમેય વડે સન્નિક્ટન (ડાયફન્ટાઇન સન્નિક્ટન). 

સંખ્યા સિદ્ધાંત માટેનો જૂનો શબ્દ *અંકગણિત છે*. વીસમી સદીની શરૂઆતમાં, તેના સ્થાને "સંખ્યા સિદ્ધાંત" શબ્દનો ઉપયોગ ચલણી બન્યો. ("અંકગણિત" શબ્દનો ઉપયોગ સામાન્ય લોકો દ્વારા "સાદી ગણતરીઓ" ના અર્થમાં થાય છે; તે ગાણિતિક તર્કશાસ્ત્રમાં *પિયાનો અંકગણિત* અને કોમ્પ્યુટર વિજ્ઞાનમાં *ફ્લોટિંગ પોઇન્ટ અંકગણિત* જેવા અન્ય અર્થ પણ ધરાવે છે.) *સંખ્યા સિદ્ધાંત* માટે *અંકગણિત* શબ્દનો ઉપયોગ, 20મી સદીના ઉત્તરાર્ધમાં, આંશિક રૂપે ફ્રેન્ચ અસરને લીધે, થોડા અંશે પાછો ફર્યો. ખાસ કરીને, *સંખ્યા-સૈદ્ધાંતિકને બદલે અંકગાણિતિક* વિશેષણ તરીકે વધુ પસંદ કરવામાં આવે છે. 

શ્રેણી:ગણિત
ટિકટોક

**ટિકટોક** એક વિડિઓ શેરિંગ સામાજિક નેટવર્કિંગ સેવા છે, જે ચીની કંપની *બાઇટડેન્સ*ની માલિકીની છે, જેની સ્થાપના ઝાંગ યીમિંગે ૨૦૧૨માં કરી હતી. ટિકટોકનો ઉપયોગ ટૂંકા નૃત્ય, લિપ-સિંક, હાસ્ય અને પ્રતિભા વિડિઓઝ બનાવવા માટે થાય છે. બાઇટડાન્સે સપ્ટેમ્બર ૨૦૧૬માં ચાઇના માટે સૌપ્રથમ ડુયિન (ચાઇનીઝ: ; Dǒuyīn) લોન્ચ કર્યું હતું. ૨૦૧૭માં ચીનની બહારના દેશો માટે આઇઓએસ અને એન્ડ્રોઇડ માટે તેને ટિકટોક નામે રજૂ કરવામાં આવ્યું હતું. તેનું ૨ ઓગષ્ટ ૨૦૧૮ના રોજ *મ્યુઝિકલી* સાથે જોડાણ થયા પછી તે યુનાઇટેડ સ્ટેટ્સમાં ઉપલબ્ધ થયું.

ભારત-ચીન વચ્ચેના સીમા વિવાદના પગલે ભારત સરકારે જૂન ૨૦૨૦થી ટિકટોક પર પ્રતિબંધ મૂક્યો છે.

## સંદર્ભ 
## બાહ્ય કડીઓ 
* અધિકૃત વેબસાઇટ

શ્રેણી:મોબાઇલ સોફ્ટવેર
જાંબુવનની ગુફા

**જાંબુવનની ગુફા** સૌરાષ્ટ્રના બરડા ડુંગરની તળેટીમાં આવેલી એક ગુફા છે.

## સ્થાન 
આ ગુફા પોરબંદર જિલ્‍લાના રાણાવાવથી પાંચ કિલોમીટરના અંતરે આદિત્યાણા નજીક બરડા ડુંગરની તળેટીમાં આવેલી છે. અહીં જમીન પર અવેડા જેવી કુંડી જેવડી જગ્‍યા નીચે વ્‍યવસ્‍થિત પથ્‍થરની સીડી અને અંદર ઉતરતાં એક પછી એક વિશાળ ઓરડો જોવા મળે છે.

## નામ 
જાંબુવન નામના રીંછ પરથી આ ગુફાનું નામ પડયું છે. જાંબુવન ભગવાન શિવનો અનન્‍ય ઉપાસક હતો. આ ગુફામાં જાંબુવને અનેક શિવલીંગની સ્‍થાપના કરી હતી, તેમાં પાતાળેશ્વર મહાદેવનું શિવલીંગ મુખ્‍ય છે તેના પર કુદરતી રીતે જલાભિષેક થાય છે.

પાણીના ટીપાં ટપકવાથી આપોઆપ શિવલીંગ બંધાય છે તેના પાછળની દંતકથા એવી છે કે જાંબુવનનને ૧૦૮ શિવલીંગની પૂજા કરવી હતી એક રાતમાં આટલી સંખ્‍યામાં શિવલીંગ ન થતાં જાંબુવન એક ધ્‍યાને બેઠા. ભગવાન શિવજી પ્રસન્‍ન થયા અને વચન આપ્‍યું કે ઉપરથી ગુફા અંદર ટપકતાં પાણીના ટીપાંથી શિવલીંગ બની જશે.

## સંદર્ભ 
શ્રેણી:રાણાવાવ તાલુકો
અનાદિ શ્રી કૃષ્ણનારાયણ

**અનાદિ શ્રી કૃષ્ણનારાયણ** (૨૧ ઓક્ટોબર ૧૯૦૫-૨૮ ફેબ્રુઆરી ૧૯૮૬) એ જ નામના ધાર્મિક સમુદાયના સ્થાપક હતા જેમનું ધાર્મિક નામ શ્રી કૃષ્ણવલ્લભાચાર્ય હતુ, પરંતુ તેમના અનુયાયીઓ તેમને શ્રી કૃષ્ણવલ્લભાચાર્યજી મહારાજ તરીકે ઓળખે છે. તેમણે તેમના અનુયાયીઓને સંસારી સંતની દીક્ષા આપી શ્રી હરિ શરણાગતિ મંડળની રચના કરી હતી, જે આગળ જતા અનાદિ શ્રી કૃષ્ણનારાયણ સંપ્રદાય તરીકે ઓળખાવા લાગ્યું. 

કૃષ્ણવલ્લભાચાર્યનો જન્મ ગુજરાતના સૌરાષ્ટ્ર પ્રદેશમાં આવેલા મોટી કુંકાવાવ ગામમાં થયો હતો. તેમનું મૂળ નામ કુંવરજી પટેલ હતું. તેમણે વિક્રમ સંવત ૧૯૭૬માં વડતાલમાં સ્વામીનારાયણ સંપ્રદાયના પ્રતિપ્રસાદજી મહારાજ પાસેથી કારતક સુદ એકાદશીએ ત્યાગી દીક્ષા લીધી હતી અને શ્રી કૃષ્ણવલ્લભ એવું નામ મેળવ્યું હતું. તેમના ગુરૂનું નામ બાલકૃષ્ણદાસજી સ્વામી હતું.

તેઓએ કાશી જઈને સંસ્કૃતનો અભ્યાસ કર્યો હતો જેના પછી તેઓ પ્રકાંડ પંડિત વૈષ્ણવવિદ્વત સાર્વભૌમ મહામહોપાદ્યાય ધર્મધુરંધર ૧૦૦૮ ડૉ. શ્રી કૃષ્ણવલ્લભાચાર્યજી મહારાજ તરીકે પ્રસિધ્ધ થયા હતા.

કૃષ્ણવલ્લભાચાર્યએ ૫૭ જેટલા પુસ્તકો લખ્યાં છે જેમાં શાસ્ત્રો ઉપર ભાષ્યોનો સમાવેશ થાય છે. તત્વપ્રભાવલી તથા શ્રી લક્ષ્મીનારાયણ સંહિતા ગ્રંથ (૧ લાખ ૨૬ હજાર શ્લોક)ની રચના કરી હતી જે શ્રી શ્વેતાયન સંહિતા તરીકે પણ ઓળખ પામી હતી. શાસ્ત્રોનાં આ કાર્ય બદલ તેઓ કાશીમાં શ્વેતાયન વ્યાસ તરીકે પ્રસિધ્ધ થયા હતાં.

## જીવન 
સૌરાષ્ટ્રમાં 'મોટી કુંકાવાવ' ગામમાં વિ.સં. ૧૯૬૧ ના આસો વદ ૮ (૨૧ ઓક્ટોબર ૧૯૦૫)ને શનિવારના દિવસે ગોપાળકૃષ્ણ અને કંભરાલક્ષ્મીનાં ઘરે ત્રીજા સંતાન તરીકે તેમનો જન્મ થયો અને માતાપિતાએ તેમનું નામ કુંવરજી રાખ્યું હતુ. બાળપણ કુંકાવાવમાં વિતાવ્યું જ્યાં તેમણે ગુજરાતીમાં ૫ ધોરણ સુધીનો અભ્યાસ કરેલો. કુંકાવાવમાં પ્રાથમિક અભ્યાસ પૂરો કરી ને આગળ અભ્યાસ કરવા માટે જેતપુર ગયા હતા જ્યાં તેઓ બાલમુકુંદદાસ સ્વામીને મળ્યા અને ભણવા માટે ઇચ્છા વ્યકત કરી. જેતપુર મંદિરમાં રહી અને મંદિર તરફથી કરી આપેલી સગવડનો લાભ લઈ ને તેમણે જેતપુરની પાઠશાળાના શાસ્ત્રી વિશ્વનાથ પાસે લઘુસિદ્ધાંતકૌમુદીનો પ્રાથમિક સંસ્કૃત અભ્યાસ કર્યો અને કમરીબાઈ હાઈસ્કૂલમાં સામાન્ય માધ્યમિક શિક્ષણ મેળવ્યું.

કુંવરજીએ ચૌદ વર્ષેની ઉંમરે વડતાલમાં પ્રતિપ્રસાદ સ્વામી પાસે ત્યાગી દીક્ષા લીધી હતી જેનો બાદમાં ત્યાગ કરી સંસારમાં પાછા ફર્યા હતા અને ઍક વર્ષ ઓળીયા ગામમાં તેમના મામાને ઘેર રોકાયા હતાં. કોઈ કારણે ફરી પાછી વિ.સં. ૧૯૭૬માં ગઢડામાં એજ પ્રતિપ્રસાદ સ્વામી પાસેથી ફરી એક વખત ત્યાગી દિક્ષા મેળવી જેના પરિણામે કૃષ્ણવલ્લભ નામ પ્રાપ્ત થયું હતું અને બાલકૃષ્ણદાસ સ્વામીને ગુરૂ માન્યા હતાં.

શ્રેણી:સ્વામિનારાયણ સંપ્રદાય
શ્રેણી:૧૯૦૫માં જન્મ
શ્રેણી:૧૯૮૬માં મૃત્યુ
ભારતીય સંખ્યા પ્રણાલિ

**ભારતીય સંખ્યા પ્રણાલિ** એ ભારતીય ઉપખંડની એક પરંપરાગત ગણતરી **પ્રણાલી છે, જે** ભારત, પાકિસ્તાન, બાંગ્લાદેશ અને નેપાળમાં સામાન્ય રીતે વપરાય છે. પશ્ચિમી પ્રણાલીમાં દશાંશના ત્રણના સ્થળોએ જૂથો બને છે, પરંતુ ભારતીય પ્રણાલીમાં બે સ્થળો એ બને છે. 

## ભારતીય અંકપ્રણાલિની ઉત્પત્તિ અને વિકાસ 
[none|thumb|400x400px| ભારતીય અંકશાસ્ત્રના મૂળ અને વિકાસ ( બ્રાહ્મી, [ગ્વાલિયર, સંસ્કૃત - દેવનાગરી અને અરબી) (દત્ત અને સિંહ 1935). ]]

## દેવનાગરી અંકો અને તેમના સંસ્કૃત નામો 
## ભારતની વિવિધ લિપિઓમાં ભારતીય અંકો 
## સંખ્યાઓનાં નામ 
## વૈદિક સંખ્યા પદ્ધતિ 
પ્રાચીન વૈદિક સાહિત્યમાં અનેક સંખ્યા પદ્ધતિઓ જોવા મળે છે. નીચેના કોષ્ટકમાં વર્ણવેલ પદ્ધતિ એ વાલ્મીકી રામાયણમાં વર્ણવેલ પદ્ધતિ છે.  

## સંદર્ભ 
## આ પણ જુઓ 
* ભારતીય સંખ્યા 
* કટપયાદિ સંખ્યા 
* આર્યભટ્ટની સંખ્યાપદ્ધતિ 
* સંખ્યા 
શ્રેણી:ગણિત
અમદાવાદ યુનિર્વસિટી

**અમદાવાદ યુનિવર્સિટી** એ એક ખાનગી, બિન-નફાકારક યુનિવર્સિટી છે, જેની સ્થાપના અમદાવાદ એજ્યુકેશન સોસાયટી દ્વારા ૨૦૦૯માં થઈ હતી. તેમાં ચાર શાળાઓ અને ચાર કેન્દ્રો શામેલ છે જેમાં આંતરશાખાકીય શિષ્યવૃત્તિ માટેની તકો છે. અમદાવાદ યુનિવર્સિટી વિદ્યાર્થીઓને સંશોધન અને આંતરશાખાકીય શિક્ષણ પર કેન્દ્રિત ઉદાર શિક્ષણ આપે છે. 

## સંદર્ભ 
શ્રેણી:ગુજરાતની યુનિવર્સિટીઓ
યદુવંશી રાજપૂત

**યદુવંશી રાજપૂત** શબ્દ યાદવ વંશી રાજપૂત કુળો માટે વપરાય છે.

ચુડાસમા રાજપૂત એ સૌરાષ્ટ્રનો એક યદુવંશી રાજપૂત વંશ છે. જુનાગઢ રાજ્યના દિવાન અથવા વડા પ્રધાન રણછોડજી અમરજી એ ૧૮૨૫માં ફારસી ભાષામાં *તારિખ-એ-સોરઠ* નામનું પુસ્તક લખ્યું હતું. એમાં દિવાન રણછોડજી એ લખ્યું હતું કે ચુડાસમા ચંદ્રવંશી રાજપૂત છે અને તેઓ  ભગવાન સદાશિવના વંશજ છે તથા તેઓ સિંધથી આવ્યા છે. ઘણા શિલાલેખો તથા ઐતિહાસિક લખાણો ચુડાસમા વંશ ને મહાન યાદવ કુળ સાથે જોડે છે જેમકે "*માંડલિક નૃપ ચરિત"* તેમને ભગવાન શ્રી કૃષ્ણ નાં યાદવ પરિવાર સાથે જોડે છે. ઉપરાંત, ગિરનારના નેમિનાથ મંદિર નો ઇસ.૧૪૫૪ ના સમયનો શિલાલેખ પરથી જાણવામાં આવે છે કે ચુડાસમા રાજપૂત યાદવ કુળના છે.

જાડેજાએ ભારતની એક રાજપૂત જ્ઞાતિ છે. જેઓ યદુવંશી રાજપૂત કુળ અને ચંદ્રવંશી છે. જાડેજાએ સિંધની સમા નામની રાજપૂત જાતિમાંથી આવ્યા છે . આજે હાલારમાં તેમની વસતી છે . કચ્છ અને જામનગર તેમનાં બે મોટાં રાજ્ય હતાં . યાદવાસ્થળીમાંથી બચેલા યાદવોના સંતાન હોવાનો તેઓ દાવો કરેછે. સાહિત્યકાર હરિલાલ ઉપાધ્યાય પોતાની ઐતિહાસિક  *લાખો ફુલાણી* માં કચ્છ ના જાડેજા વંશ ના રાજા લાખા ફુલાણી નો ઉલ્લેખ યદુવંશી રાજપૂત તરીકે કરે છે.

ભાટ્ટી રાજપૂત પણ યદુવંશી રાજપૂત વંશ છે, જેસલમેરમાં ભાટી કુળ પોતાને "યાદવપતિ" તરીકે પણ ઓળખાવે છે, જે તેનો કૃષ્ણ અને યદુ કે યાદવ કુળ સાથેનો પૌરાણિક સંબંધ દર્શાવે છે.  સ્વામી સચ્ચિદાનંદ પોતાના પુસ્તક ‎*સ્થાપત્ય અને શૌર્યની ભૂમિ રાજસ્થાન* માં જણાવે છે કે ભાટી રાવલ જેસલ ભગવાન શ્રી કૃષ્ણ ના વંશજ યદુવંશી મનાય છે.

## સંદર્ભ
જગન નાથ યુનિવર્સિટી, એનસીઆર

**જગન નાથ યુનિવર્સિટી, એનસીઆર** એ ભારતની રાષ્ટ્રીય રાજધાની ક્ષેત્ર (એનસીઆર) માં એક ખાનગી યુનિવર્સિટી છે. તે ઝજ્જર- બહાદુરગ road માર્ગ પર [ કબલાના અને દુલ્હેરા વચ્ચે છે સ્ટેટ હાઇવે 22 (હરિયાણા)). તે જગન્નાથ ગુપ્તા મેમોરિયલ એજ્યુકેશન સોસાયટી દ્વારા સંચાલિત છે. 

## કાર્યક્રમો 
યુનિવર્સિટી તકનીકી, વ્યવસાય અને સંચાલન, શિક્ષણ, વાણિજ્ય, અર્થશાસ્ત્ર, કાયદો અને કલાના અભ્યાસક્રમો પ્રદાન કરે છે.  

## માન્યતા 
જગન નાથ યુનિવર્સિટી એ એક સંપૂર્ણ સુવિધાયુક્ત યુનિવર્સિટી છે જેની સ્થાપના અને હરિયાણા પ્રાઈવેટ યુનિવર્સિટી એક્ટ, 2006 હેઠળ કરવામાં આવી છે.  

## આ પણ જુઓ 
* સ્ટેટ યુનિવર્સિટી ઓફ પર્ફોર્મિંગ એન્ડ વિઝ્યુઅલ આર્ટ્સ 
* સ્ટેટ ઇન્સ્ટિટ્યૂટ Filmફ ફિલ્મ એન્ડ ટેલિવિઝન 

## સંદર્ભ 
## બાહ્ય લિંક્સ 
* 
શ્રેણી:Coordinates on Wikidata
શ્રેણી:ચકાસણી કર્યા વગરના ભાષાંતરો
નિરવ શાહ

**નિરવ શાહ** ભારતીય જનતા પાર્ટીના રાજકારણી અને સુરત મહાનગરપાલિકાના હાલના નાયબ મેયર છે. 

## કારકિર્દી 
જુલાઇ ૨૦૧૪માં નિરવ શાહની વરણી સ્ટેન્ડિંગ કમિટીના ચેરમેન તરીકે થઈ હતી. જૂન ૨૦૧૮માં તેમને નાયબ મેયર તરીકે ચૂંટી કાઢવામાં આવ્યા હતા. ૨૫ ડિસેમ્બરના રોજ ઉજવવામાં આવતા "મીટ લૅસ ડૅ"ની ઉજવણી માટે તેમને શ્રેય આપવામાં આવે છે, આ એ દિવસ છે જ્યારે સુરત મહાનગર પાલિકા સંચાલિત કતલખાનાં એક દિવસ માટે બંધ કરવાનો નિર્ણય કર્યો હતો.

૨૦૨૦માં કોવિડ-૧૯ના રોગચાળા દરમિયાન તેઓએ જૈન સાધુઓને રાહત કાર્ય માટે મળતી વખતે લોકડાઉનના નિયમોનો ભંગ કર્યો અને સામાજિક અંતર જાળવ્યું ન હતું, તેને કારણે તેમની વિરુદ્ધમાં ભારતીય ન્યાય સંહિતાની કલમ ૧૪૪ હેઠળ ફરિયાદ નોંધવામાં આવી હતી. સપ્ટેમ્બર ૨૦૨૦માં વડાપ્રધાન નરેન્દ્ર મોદીના ૭૦મા જન્મદિવસ વખતે ૧૫ દિવસ દરમિયાન સુરતના વિવિધ વિસ્તારોમાં ૭૦,૦૦૦ વૃક્ષોનું રોપણ કરાવ્યું હતું.

## સંદર્ભો 
શ્રેણી:રાજકારણી
યદુ

**યદુ** ઋગ્વેદમાં વર્ણિત પાંચ ભારતીય આર્ય જાતિઓ (પંચજન, પંચક્ષત્રિય અથવા પંચમાનુષ) માં થી એક છે. કૃષ્ણ પણ વૈદિક યદુ જાતિના જ વંશજ છે.

હિન્દૂ મહાકાવ્ય મહાભારત, હરિવંશ અને પુરાણ માં યદુને રાજા યયાતિ અને રાની દેવયનીના પુત્ર બતાવ્યા છે. રાજકુમાર યદુ એક સ્વાભિમાની અને 
સુસંસ્થાપિત શાસક હતા. વિષ્ણુ પુરાણ, ભગવત પુરાણ અને ગરુડ પુરાણના અનુસાર યદુના ચાર પુત્ર હતા, જયારેકે બાકીનાં પુરાણોનાં અનુસાર તેમના પાંચ પુત્રો હતા. બુધ અને યયાતિનાં વચ્ચેનાં બધાજ રાજાઓને સોમવંશી અથવા ચંદ્રવંશી કહેવામાં આવ્યા છે. મહાભારત અને વિષ્ણુ પુરાણના અનુસાર યદુનાં પિતા યયાતિને પોતાની યુવાવસ્થા પ્રદાન કરવાનું સ્વીકાર્યું નહીં જે કારણે યયાતિએ યદુનાં કોઈ પણ વંશજને પોતાના વંશ અને સામ્રાજ્યમાં શામિલ ન થઈ શકવાનો શ્રાપ આપ્યો હતો. આ કારણે યદુનાં વંશજ સોમવંશ થી અલગ થઈ ગયા અને માત્ર રાજા પુરુનાં વંશજો સોમવંશી કહેવાયા. તે બાદ મહારાજ યદુએ એવી ઘોષણા કરી કે તેમના વંશજ ભવિષ્ય માં યાદવ અથવા યદુવંશી કહેવાશે. યદુનાં વંશજોએ અભૂતપૂર્વ ઉન્નતિ કરી પણ પછી તેઓ બે ભાગોમાં વિભાજિત થઈ ગયા.

## ઉત્પત્તિ
યદુવંશી અહીર કૃષ્ણનાં પ્રાચીન યાદવ જાતિના વંશજો મનાય છે. યદુવંશીઓ ની ઉત્પત્તિ પૌરાણિક રાજા યદુ થી મનાય છે.

આહીરો ટોડ ની 36 રાજવંશોની સૂચિમાં પણ શામિલ છે.

વિભિન્ન હિંદુ ધર્મગ્રંથો અને જુના લેખો થી સંકેત મળે છે કે ભારત માં તેમની મોજુદગી 6000 ઈ.પૂ. થી પણ જૂની પ્રાચીન કાળથી છે.

## વંશજ જાતિયો
રાજા સહસ્ત્રજીતના વંશને હૈહય વંશ કહેવામાં આવતું હતું અને તેમના પૌત્રનું નામ પણ હૈહય હતું. રાજા ક્રોષ્ટાના વંશજોને કોઈ વિશેષ નામ આપવામાં આવ્યું ન હતું, તેઓ સામાન્ય રીતે યાદવ કહેવાયા છે.,

આધુનિક ભારતનાં યાદવ અથવા આહીર(આયર) યદુવંશજો મનાય છે.

પૌરાણિક દૃષ્ટિથી, આહીર અથવા આભીર યદુવંશી રાજા આહુકનાં વંશજ છે. શક્તિ સંગમ તંત્રમાં ઉલ્લેખ મળે છે કે રાજા યયાતિની બે પત્નીઓ હતી- દેવયાની અને શર્મિષ્ઠા. દેવયાનીથી યદુ અને તુર્વશૂ નામક પુત્રો થયા. યદુનાં વંશજ યાદવ કહેવાયા. યદુવંશીય ભીમ સાત્વતનાં વૃષ્ણિ આદિ ચાર પુત્રો થયા અને એમની જ ઘણી પેઢીઓ પછી રાજા આહુક થયા, જેમના વંશજ આભીર અથવા આહીર કહેવાયા.

આ પંક્તિથી સ્પષ્ટ થાય છે કે યાદવ અને આભીર મૂળભૂત રીતે એકજ વંશના ક્ષત્રિય છે તથા "હરિવંશ પુરાણ" માં પણ આ તથ્યની પુષ્ટિ થાય છે.
મેગાસ્થનીજનાં વૃતાંત અને મહાભારતનાં વિગતવાર અભ્યાસ કર્યા પછી રુબેન આ નિશ્ચય પર પહોંચ્યા કે " ભગવાન કૃષ્ણ એક ગોપાલક નાયક હતા તથા ગોપાલકોની જાતિ આહીર જ કૃષ્ણના અસલી વંશજ છે, ન કે કોઈ બીજું રાજવંશ."

અમુક વિદ્વાનો ચુડાસમા, જાડેજા તથા દેવગિરીના યાદવો ને પણ આભીર માને છે.

રાજપૂત, પાંચમી અને છઠ્ઠી સદીમાં પ્રથમ વખત ચિત્રમાં આવ્યા હતા. તેથી તે કોઈની કલ્પના અને સમજની બહાર છે કે કેવી રીતે કરૌલીના યાદવ (અલવર જીલ્લામાં), રતલામ (મધ્યપ્રદેશમાં) અને બિકાનેરના ભાટ્ટી (રાજસ્થાન) પોતાને રાજપૂત જાતિ સાથે કઈ રીતે જોડે છે. જોકે, એ પણ સંભવ છે કે વિદેશી અક્રમણકારીઓ દ્વારા આક્રમણોના સમયે અને એમના દ્વારા પ્રાપ્ત થતી લગાતાર જીત ના ચાલતા, નાના યાદવ રાજ્યોએ અન્ય રિયાસતો સાથે ગઠન કરતા સમય, પોતાની ઓળખ વિલય કરી દીધી હશે.

## સંદર્ભ
ગેની ઠાકોર

**ગેનીબેન ઠાકોર** (પૂરું નામ ગેનીબેન નગાજી ઠાકોર) એક ભારતીય રાજકારણી છે જે બનાસકાંઠા લોકસભાના સંસદ સભ્ય છે. ૨૦૨૪ની લોક સભાની ચૂંટણીમાં તેઓ બનાસકાંઠાની બેઠક પરથી ચૂંટાયા હતા અને ગુજરાતમાંથી ભારતીય રાષ્ટ્રીય કોંગ્રેસ તરફથી એક માત્ર જીત મેળવી હતી. તેઓ ગુજરાત વિધાનસભાની વાવ બેઠકના ધારાસભ્ય ૨૦૨૨-૨૪ રહ્યા હતા. 

## રાજકીય કારકિર્દી 
૨૦૧૨ની ગુજરાત વિધાનસભાની ચૂંટણીમાં વાવ વિધાનસભા મતવિસ્તારમાંથી તેમણે ઉમેદવારી નોંધાવી હતી પરંતુ તેમાં તેમનો પરાજય થયો હતો. ૨૦૧૭માં તેમણે વાવ મતવિસ્તારમાંથી કોંગ્રેસ પક્ષના ઉમેદવાર તરીકે ગુજરાત વિધાનસભાની ચૂંટણી લડી હતી અને ૬૬૫૫ મતની સરસાઈ સાથે ભારતીય જનતા પાર્ટીના શંકર ચૌધરી સામે જીત મેળવી હતી. ગેની બેનને અખબારી સ્રોતો દ્વારા અલ્પેશ ઠાકોરના નજીકના માનવામાં આવે છે. ૨૦૨૨ ની ગુજરાત વિધાનસભાની ચૂંટણીમાં તેઓ ફરીથી વાવ બેઠક પરથી ચૂંટાયા હતા. 

## વિચારો 
૨૦૧૯માં ગેનીબેને ઠાકોર સમાજની અપરિણીત યુવતીઓ માટે મોબાઇલ ફોનના ઉપયોગ પર પ્રતિબંધ મુકવાના નિર્ણયને સમર્થન આપ્યું હતું. ગેનીબેને કહ્યું હતું કે, "યુવતીઓ માટે મોબાઈલના ઉપયોગ પર પ્રતિબંધ મૂકવાના પગલામાં કંઈ પણ ખોટું નથી; તેઓએ સોશિયલ મિડિયાથી દૂર રહેવું જોઈએ અને અભ્યાસમાં વધુ સમય પસાર કરવો જોઈએ". અગાઉ ૨૦૧૮માં તેમણે લોકોને બળાત્કારના આરોપીઓને પોલીસને સોંપવાના બદલે સળગાવી દેવા માટે ઉશ્કેરતું નિવેદન આપ્યું હતું.   બાદમાં તેમણે સ્પષ્ટતા કરી હતી કે તેઓ 'મહિલાઓને શાંત પાડવાનો' પ્રયાસ કરી રહ્યાં હતાં. 

## સંદર્ભો 
શ્રેણી:જીવિત લોકો
શ્રેણી:રાજકારણી
શ્રેણી:૧૯૭૫માં જન્મ
શ્રેણી:ગુજરાત રાજ્યના સાંસદ
પરેશ ધાનાણી

**પરેશકુમાર ધીરજલાલ ધાનાણી** એ ભારતીય રાષ્ટ્રીય કોંગ્રેસ સાથે સંકળાયેલા ગુજરાતના એક ભારતીય રાજકારણી છે. તેઓ ગુજરાત વિધાનસભાના વિપક્ષના વર્તમાન નેતા છે. તેઓ ૨૦૧૨-૧૭ દરમિયાન અમરેલીના ધારાસભ્ય રહ્યા હતા. અગાઉ તેમણે ૨૦૦૨થી ૨૦૦૭ દરમિયાન પણ અમરેલીનું પ્રતિનિધિત્વ કર્યું હતું   

તેમણે સૌરાષ્ટ્ર યુનિવર્સિટીમાંથી એપ્રિલ ૨૦૦૦માં બી.કોમ. પૂરું કરેલ છે. 

૨૦૨૪ની લોકસભા ચૂંટણીમાં રાજકોટ બેઠક પરથી કોંગ્રેસના પરેશ ધાનાણીની હાર થઈ હતી. તેઓ ભાજપના પુરુષોત્તમ રૂપાલા સામે હારી ગયા હતા.

## સંદર્ભો 
શ્રેણી:૧૯૭૬માં જન્મ
શ્રેણી:ગુજરાતી વ્યક્તિત્વ
શ્રેણી:જીવિત લોકો
શ્રેણી:રાજકારણી
સામાજિક માળખું

**સામાજિક માળખું** અથવા **સામાજિક રચના** એ સામાજિક વ્યવસ્થાના જુદા જુદા સામાજિક એકમો કે ભાગોની વ્યવસ્થિત ગોઠવણી છે. આ રચના જુદા જુદા સામાજિક એકમોની વ્યવસ્થિત ક્રમબદ્ધતા સૂચવે છે. આ ગોઠવણી મોટેભાગે સ્થિર અને કાર્યલક્ષી હોય છે. આવી રચના સામાજિક સંસ્થાઓ, મંડળો, વિવિધ પ્રકારના સંબંધો, દરજ્જો-ભૂમિકા, મૂલ્યો વગેરે સામાજિક એકમોની સ્થાયી અને કાર્યસાધક ગોઠવણીથી બને છે. આ એકમો પરસ્પરાવલંબી હોય છે.

## સંદર્ભો
શ્રેણી:સમાજશાસ્ત્રીય પરિભાષાઓ
ઉદ્યોગ સાહસિકતા

**ઉદ્યોગ સાહસિકતા**ને મૂલ્યના નિર્માણ અથવા નિષ્કર્ષણ તરીકે વ્યાપક રૂપે વ્યાખ્યાયિત કરી શકાય છે. આ વ્યાખ્યા સાથે, ઉદ્યોગસાહસિકતાને પરિવર્તન તરીકે જોવામાં આવે છે, જેમાં ફક્ત આર્થિક મૂલ્યો સિવાય અન્ય મૂલ્યો સામેલ હોઈ શકે છે.

ઉદ્યોગસાહસિકતાને નવા વ્યવસાયની રચના, પ્રારંભ અને ચલાવવાની પ્રક્રિયા તરીકે વર્ણવવામાં આવી છે, જે ઘણીવાર શરૂઆતમાં એક નાનો વ્યવસાય હોય છે. જે લોકો આ વ્યવસાયો બનાવે છે તેમને ઉદ્યોગસાહસિક તરીકે ઓળખવામાં આવે છે. જ્યારે ઉદ્યોગસાહસિકતાની વ્યાખ્યા સામાન્ય રીતે વ્યવસાયો શરૂ કરવા અને ચલાવવા પર ધ્યાન કેન્દ્રિત કરે છે, જ્યારે *સ્ટાર્ટ-અપ* શરૂ કરવામાં જોખમોને લીધે, સ્ટાર્ટ-અપ ઉદ્યોગોનું નોંધપાત્ર પ્રમાણ "ભંડોળના અભાવ, ખરાબ વ્યવસાયિક નિર્ણયો, આર્થિક સંકટ, બજારની માંગનો અભાવ અથવા આ બધાના સંયોજન" ને કારણે બંધ થવું પડે છે.

## બાહ્ય કડીઓ 
* ગુજરાત ઉદ્યોગ સાહસિકતા વિકાસ સંસ્થાન (CED) 

શ્રેણી:ઉદ્યોગ
શ્રેણી:અર્થશાસ્ત્ર
ચક્રવાત નિસર્ગ

thumb|૩ જૂન ના રોજ મહારાષ્ટ્ર પર નિસર્ગ ચક્રવાત
**ચક્રવાત નિસર્ગ** એ ૧૮૯૧ પછી પ્રથમ વખત ૨૦૨૦ના જૂન મહિનામાં ભારતીય મહારાષ્ટ્ર રાજ્ય પર ત્રાટકવાનું સૌથી ઉષ્ણકટિબંધીય ચક્રવાત હતું. તે ૨૦૦૯ના *ચક્રવાત ફિઆન* પછી મુંબઈમાં પ્રભાવ કરનારું પ્રથમ ચક્રવાત હતું. વાર્ષિક ચક્રવાત ઋતુનું ત્રીજું ડિપ્રેશન અને બીજું ચક્રવાત એવું નિસર્ગ અરબી સમુદ્રમાં *ડિપ્રેશન* તરીકે ઉદ્ભવ્યું અને સામાન્ય રીતે ઉત્તર તરફ ગયું. ૨જી જૂનના રોજ, ભારત હવામાન વિભાગ (આઇએમડી) આ વાવાઝોડાને *નિસર્ગ* નામ આપ્યું. બીજા દિવસે, નિસર્ગે ચક્રવાતી વાવાઝોડામાં તીવ્ર વધારો કર્યો અને આખરે મુંબઈની દક્ષિણ દિશામાં ભૂમિપૂર્વીય દિશા તરફ વળ્યું. નિસર્ગ એક વખત અંતરિયાળ રીતે નબળું થઈ ગયું અને ૪થી જૂને વિખેરાઇ ગયું. 

નિસર્ગ બે અઠવાડિયાંના સમયની અંદર ભારતીય ઉપખંડ પર પ્રહાર કરવાવાળું બીજું ચક્રવાત હતું. આ પહેલાં મે ૨૦૨૦માં પશ્ચિમ બંગાળમાં *ચક્રવાત અમ્ફાન* આવ્યું હતું કે જે ૨૧મી સદીમાં બંગાળની ખાડીનું પ્રથમ ચક્રવાત હતું. જૂનના મહિનામાં મહારાષ્ટ્ર રાજ્ય પર ત્રાટકનારું તે સૌથી મજબૂત ચક્રવાત હતું, કારણ કે તેની ઝડપ ૧૧૦ કિમી/કલાક હતી. નિસર્ગ પહેલાં જૂનના મહિનામાં મુંબઈમાં માત્ર બે દબાણો સર્જાયાં હતાં, જે અનુક્રમે ૧૯૪૮ અને ૧૯૮૦માં હતાં. 

## સંદર્ભો 
શ્રેણી:ચક્રવાત